OKTÓBER SZENTJEI
DECEMBER SZENTJEI

Tallózó szép gondolatokról és érdekes tudnivalókról - 4. - Összeállította: Rieth József, 1997

TARTALOM:

NAPTÁR	- december hónap különbözõ ünnepei, névnapjai:

RÓMAI - MAGYAR NAPTÁR	- az Egyház szentjeinek hivatalos ünnepei,

LITURGIKUS NAPTÁR	- a napokhoz 1997-ben tartozó olvasmányok,

TELJES NAPTÁR	- sok szent, meg a névnapok felsorolása.

LELKIÉLET	- lelki feladataink

ESEMÉNYEK	- plébániánk havi programjai közül néhány.

SZENTJEINK	- akiket a hónap során ünnepelünk, no meg ami erröl eszembe jut…

FIÚ ÉVE	- ez a nagy jubileumi felkészülésünk ehavi része.

TÁRSAINK	- azok, akik munkánkhoz csatlakoztak.


RÓMAI - MAGYAR NAPTÁR

A MAGYAR NAPTÁRRAL BÕVÍTETT

DECEMBER HÓNAPI ÁLTALÁNOS RÓMAI NAPTÁR

Ez a naptár felsorolja a Világegyház és a Magyar Egyház

által hivatalosan ünnepelt szenteket és ünnepeik rangját.

A rang rövidítése: e = emléknap; ü = ünnep; f = fõünnep.

1.

2.

3.	Xavéri Szent Ferenc áldozópap -e

4.	Damaszkuszi Szent János áldozópap és egyháztanító -e

5.

6.	Szent Miklós püspök -e

7.	Szent Ambrus püspök és egyháztanító -e

8.	A Boldogságos Szûz Mária Szeplõtelen fogantatása -f

9.

10.

11.	Szent I. Damazusz pápa - e

12.	Chantal Szent Johanna Franciska szerzetesnõ -e

13.	Szent Lúcia szûz és vértanú -e

14.	Keresztes Szent János áldozópap és egyháztanító -e

15.

16.

17.

18.

19.

20.

21.	Kaniziusz Szent Péter áldozópap és egyháztanító -e

22.

23.	Kenty Szent János áldozópap -e

24.

25.	Urunk születése: Karácsony - f

26.	Szent István elsõ vértanú -ü

27.	Szent János apostol és evangélista -ü

28.	Aprószentek, vértanúk -ü

29.	Becket Szent Tamás püspök és vértanú -e

30.

31.	Szent I. Szilveszter pápa -e


LITURGIKUS NAPTÁR

1997. DECEMBERI LITURGIKUS NAPTÁR

Idén a perikópa "C.II."-es év szerint van megállapítva.

Ebben a naptárban felsoroljuk az ünnepek és az

egyes napok szentmiséinek idei olvasmányait.

Rövidítések: e = emléknap; ü = ünnep; f = fõünnep

1.	h	Iz 2, 1-5 v. Iz 4, 2-6	Mt 8, 5-11

2.	k	Iz 11, 1-10	Lk 10,21-24

3.	sz	Xavéri Szent Ferenc áldozópap -e

Iz 25, 6-10a	Mt 15, 29-37

4.	cs	Damaszkuszi Szent János áldozópap és egyháztanító -e

Iz 26, 1-6	Mt 7, 21.24-27

5.	p	Iz 29, 17-24	Mt 9, 27-31

6.	sz	Szent Miklós püspök -e

Iz 30, 18-21.23-26	Mt 9, 35 - 10, 1.6-8

7.	v	Advent 2. vasárnapja.

Szent Ambrus püspök és egyháztanító -e

Bár 5, 1-9	Fil 1, 4-6.8-11	Lk 3, 1-6

8.	h	A Boldogságos Szûz Mária Szeplõtelen fogantatása -f

Ter 3, 9-15.20	Ef 1, 3-6.11-12	Lk 1, 26-38

(Iz 35, 1-10	Lk 5, 17-26)

9.	k	Iz 40, 1-11	Mt 18, 12-14

10.	sz	Iz 40, 25-31	Mt 11, 28-30

11.	cs	Szent I. Damazusz pápa - e

Iz 41, 13-20	Mt 11, 11-15

12.	p	Chantal Szent Johanna Franciska szerzetesnõ -e

Iz 48, 17-19	Mt 11, 16-19

13.	sz	Szent Lúcia szûz és vértanú -e

Sir 48, 1-4.9-11	Mt 17, 10-13

14.	v	Advent 3. vasárnapja

Keresztes Szent János áldozópap és egyháztanító -e

Szof 3, 14-18a	Fil 4, 4-7	Lk 3, 10-18

15.	h	Szám 24, 2-7.15-17a	Mt 21, 23-27

16.	k	Szof 3, 1-2.9-13	Mt 21, 28-32

17.	sz	Ter 49, 2.8-10	Mt 1, 1-17

18.	cs	Jer 23, 5-8	Mt 1, 18-24

19.	p	Bír 13, 2-7.24-25a	Lk 1, 5-25

20.	sz	Iz 7, 10-14	Lk 1, 26-38

21.	v	Advent 4. vasárnapja

Kaniziusz Szent Péter áldozópap és egyháztanító -e

Mik 5, 1-4a	Zsid 10, 5-10	Lk 1, 39-45

(Én 2, 8-14	Lk 1, 39-45)

22.	h	1Sám 1, 24-28	Lk 1, 46-56

23.	k	Kenty Szent János áldozópap -e

Mal 3, 1-4.5-6	Lk 1, 57-66

24.	sz	2Sám 7, 1-5.8b-11.16	Lk 1, 67-79

(Vigilia mise

Iz 62, 1-5	ApCsel 13, 16-17.22-25	Mt 1, 1-25, v. Mt 1, 18-25

25.	cs	Urunk születése: Karácsony- f

(Éjféli mise

Iz 9, 1-3.5-6	Tit 2, 11-14	Lk 2, 1-14

Hajnali mise (pásztorok miséje)

Iz 62, 11-12	Tit 3, 4-7	Lk 2, 15-20

Ünnepi mise

Iz 52, 7-10	Zsid 1, 1-6	Jn 1, 1-18 v. Jn 1-5.9-14

26.	p	Szent István elsõ vértanú -ü

ApCsel 6, 8-10; 7, 54-59	Mt 10, 17-22

27.	sz	Szent János apostol és evangélista -ü

1Jn 1, 1-4	Jn 20, 2-8

28.	v	A Szent Család: Jézus, Mária és József

Sir 3, 3-7.14-17a v.	Kol 3, 12-21 v.	Lk 2, 41-52

1Sám 1, 20-22.24-28	Jn 3, 1-2.21-24

(Aprószentek, vértanúk -ü)

29.	h	Karácsony nyolcada alatti 5. nap

1Jn 2, 3-11	Lk 2, 22-35

(Becket Szent Tamás püspök és vértanú -e)

30.	k	Karácsony nyolcada alatti 6. nap

1Jn 2, 12-17	Lk 2, 36-40

31.	sz	Karácsony nyolcada alatti 7. nap

1Jn 2, 18-21	Jn 1, 1-18

(Szent I. Szilveszter pápa -e)


TELJES NAPTÁR 15-IG

DECEMBER ELSÕ FELÉNEK TELJES NAPTÁRA

Itt felsoroljuk az egyes napokon tisztelt néhány szent nevét,

szentté vállásuk fõ indokát és haláluk valószínû idõpontját.

Megadjuk az egyes napokon ünnepelt fõbb keresztneveket.

Vannak még más naptárak is, de azok itt nem szerepelnek.

1.	Szent Elígius (Eloy) püspök és  hitvalló, † 659

Szent Nahum próféta † Kr.e. ~620

Szent Natália özvegy, † ~310

Névnapok: Arnó, Arnold, Arnót, Blanka, Ede, Elek, Elígiusz, Elza, Enid, Marián, Natália, Natasa, Oszkár.

2.	Szent Aurélia szûz és vértanú, † 258

Szent Bibiána szûz és vértanú, † ~260

Alexandriai Szent Dénes püspök és hitvalló, † 265

Névnapok: Aranka, Aura, Aurélia, Bibiána, Dénes, Gyenes, Szilviánusz, Viviána, Vivien, Zoárd.

3.	Szent Agrikola vértanú, † ~250

Xavéri Szent Ferenc áldozópap † 1552 -e

Szent Szofóniás próféta, † Kr.e. ~630

Névnapok: Atala, Atália, Ferenc, Lúciusz, Xavér, Xavéria.

4.	Szent Borbála szûz és vértanú, † 306

Damaszkuszi Szent János áldozópap és egyháztanító -e

Aranyszavú (Krizológus) Szent Péter egyháztanító, † 450

Névnapok: Ada, Adelina, Adelinda, Alinda, Barbara, Borbála, Boriska, Boróka, Emerita, Mór, Móric, Péter, Reginald.

5. 	Fournet Szent András Hubert hitvalló, † 1834

Szent Kriszpina özvegy és vértanú, † 304

Szent Szabbás hitvalló, † 532

Névnapok: Anasztáz, Bács, Csaba, Csanád, Csobád, Dalma, Herkules, Krisztina, Mór, Péter, Reginald, Sebõ, Vilma.

6.	Szent Deniz és Majorikus vértanúk, † ~550

Szent Miklós püspök, † ~350 -e

Paszkual Szent Péter püspök és vértanú, † 1300

Névnapok: Gyopárka, Leontin, Miklós.

7.	Szent Ambrus püspök és egyháztanító, † 397 -e

Szent Eutichiánusz pápa és hitvalló, † 283

Névnapok: Agaton, Amaranta, Ambos, Ambró, Ambrózia, Ambrus, Amrita, Ányos, Szabin.

8.	A Boldogságos Szûz Mária Szeplõtelen fogantatása -f

Tiszteletreméltó Benincasa Orsolya szûz, † 1618

Szent Romarik hitvalló, † 653

Névnapok: Buzád, Emõke, Immakuláta, Mária, Mátyás.

9. 	Szent Gorgónia özvegy, †~370

Szent Leokádia szûz és vértanú, † 304

Fourier Szent Péter hitvalló, † 1640

Névnapok: Ábel, Delila, Filotea, Georgina, György, Györgyi, Leona, Natália, Natasa, Péter, Piládész, Valéria.

10.	Szent Eulália szûz és vértanú, † 304

Szent III. Gergely pápa és hitvalló, † 741

A lorettói ház átvitelének ünnepe, (1291-1294)

Szent Melkiádesz pápa és vértanú, † 134

Névnapok: Eulália, Judit, Loretta, Miron.

11.	Szent I. Damazusz pápa, † 384 - e

Stilíta Szent Dániel hitvalló, † 493

Nivellesi Boldog Ida szûz, † 1231

Névnapok: Árpád, Damáz, Dániel, Detre, Szabin, Tonuzóba.

12. 	Szent Ammoniána szûz, vértanú és társai, † 251

Szent Jodok hitvalló, † 669

Chantal Szent Johanna Franciska szerzetesnõ -e

Szent Szinéziusz vértanú, † 258

Névnapok: Bulcsú, Csepel, Ella, Gabriella, Kolumbán, Otília.

13.	Szent Lúcia szûz és vértanú, † 303 -e

Szent Ottilia szûz, † ~720

Névnapok: Bertold, Éda, Edda, Luca, Lúcia, Otília.

14.	Regensburgi Boldog Bertold hitvalló, † 1272

Keresztes Szent János áldozópap és egyháztanító -e

Szent Spiridion

Névnapok: Agnella, Beriszló, Bertold, Emerita, Konrád, Szilárd, Szilárda, Zdenkó.

15.	Szent Irenéusz vértanú és társai, † 258

Vercelli Szent Özséb püspök, † 371

Szent Valér (Valeriánus) püspök és hitvalló, † 460

Névnapok: Detre, Dezsér, Dezsõ, Mária, Valér.


TELJES NAPTÁR 16-TÓL

OKTÓBER MÁSODIK FELÉNEK TELJES NAPTÁRA

Itt felsoroljuk az egyes napokon tisztelt néhány szent nevét,

szentté vállásuk fõ indokát és haláluk valószínû idõpontját.

Megadjuk az egyes napokon ünnepelt fõbb keresztneveket.

Vannak még más naptárak is, de azok itt nem szerepelnek.

16. 	Szent Adelhaid (Etelka) özvegy, † 999

Szent Anániás, Azariás és Mizael hitvallók, † Kr.e. ~500

Angyalokról Nevezett Boldog Mária szûz, † 1717

Névnapok: Adelaida, Aggeus, Albina, Aletta, Beáta, Etelka, Euzébia, Marcell, Otelló, Ottó, Ozor, Özséb, Tihamér.

17.	Szent Ignác püspök és vértanú ereklyéinek átvitele

Szent Lázár hitvalló, † 50

Szent Olimpiász özvegy, † 408

Szent Vivína szûz, † 1170

Névnapok: Adél, Belizár, Lázár, Olimpia.

18.	Szent Dezsõ hitvalló, † ~700

Szent Rúfusz és Zózimusz hitvallók, † ~70

Szent Sturmiusz hitvalló, † 779

Névnapok: Ágosta, Auguszta, Dezsõ, Gracián, Graciella, Mária, Rúfusz, Töhötöm, Zajzon.

19.	Szent I. Anasztáz pápa és hitvalló, † 401

Szent Neméziusz vértanú, † 250

Boldog V. Orbán pápa és hitvalló, † 1370

Névnapok: Bonifác, Nemere, Orbán, Oros, Pelágia, Urbán, Viola.

20.	Szent Domonkos hitvalló, † 1073

Szent Filogóniusz püspök és hitvalló, † 323

Szent Ozmund püspök és hitvalló, † 1099

Névnapok: Domonkos, Eugén, Ignác, Kerecsen, Keresztély, Krisztián, Liberátusz, Teofil, Timót.

21.	Kaniziusz Szent Péter áldozópap és egyháztanító -e

Szent Tamás apostol, † 70 után

Szent Themisztoklész vértanú, † 250

Névnapok: Atanáz, Bodomér, Julianna, Tamás, Témizs.

22. 	Szent Flavián vértanú, † 362

Szent Spiridion püspök és hitvalló,† ~349

Szent Zénó vértanú, † 304

Névnapok: Anikó, Flavián, Judit, Nina, Teofánia, Zénó.

23.	Kenty Szent János áldozópap -e

Szent Szervulusz hitvalló, † ~590

Szent Viktória szûz és vértanú, † 249

Névnapok: Ancilla, Dagobert, Dagomér, Viktória.

24.	Ádám és Éva

Szent Delfin püspök és hitvalló, † 403

Szent Irmina szûz, † 708

Névnapok: Ádám, Adél, Adelaida, Alinka, Azálea, Délibáb, Ervin, Éva, Hermina, Noé, Noémi.

25.	Urunk születése: Karácsony- f

Szent Anasztázia szûz, †258

Boldog Frá Angelico hitvalló, † 1455

Névnapok: Anasztáz, Anasztázia, Botond, Eugénia, Génia, Karácson, Nikodémusz, Noel, Zseni.

26.	Szent Dénes pápa és hitvalló, † 268

Szent István elsõ vértanú, † ~34 -ü

Névnapok: Dénes, Elõd, István, Stefánia.

27. 	Szent János apostol és evangélista, † ~100 -ü

Szent Nikáretész szûz, † ~420

Szent Tódor és Teofanész hitvallók, † ~845

Névnapok: Fabióla, János,  Lázár.

28.	A Szent Család: Jézus, Mária és József

Lerini Szent Antal hitvalló, † ~525

Aprószentek, vértanúk -ü

Del Bufalo Boldog Gáspár hitvalló, † 1837

Névnapok: Apor, Apród, Ármin, Gáspár, Gyula, Ince, Kamilla, Rúfusz, Teodór, Tódor.

29.	Szent Dávid király, † Kr.e. 972

Becket Szent Tamás püspök és vértanú, † 1170 -e

Szent Trofimusz vértanú, † ~70

Névnapok: Amázia, Aszpázia, Bökény, Dávid, Dókus, Jonatán, Tamás.

30.	Ifjabb Szent Melánia özvegy, † 439

Valfré Boldog Sebestyén hitvalló

Névnapok: Aníziusz, Dávid, Dénes, Honóriusz, Hunor, Ignác, Libériusz, Lotár, Margit, Szabin, Zalán, Zoárd.

31.	 Szent I. Szilveszter pápa, † 335 -e

Névnapok: Katalin, Márió, Máriusz, Melánia, Szilveszter, Ubul.


NAPTÁR

NAPTÁR

A világban (és a történelem folyamán) sokféle naptár van és volt használatban.

Hazánkban a magyar naptárt használjuk,

közismert az egyházi naptárunk is,

zsidó és arab naptárról is gyakran hallunk (fõleg ünnepeik kapcsán).

Magyarországon az általánosan használt polgári naptár többnyire csak

az állami ünnepeket jelöli,

a legfontosabb egyházi ünnepeket és

a leggyakoribb névnapokat.

Az egyházi kiadású naptáraink általában feltüntetik

a nap szentjét, vagy szentjeit,

az egyházi ünnepeket és

az állami ünnepeket, valamint a névnapokat.

Jelen naptárunk a katolikus kiadású naptár adatait tartalmazza állami ünnepek nélkül.

Vannak más rendszerû naptárok is (pl. csillagászati, meteorológiai, stb).


LITURGIKUS NAPTÁR

LITURGIKUS NAPTÁR

A II. Vatikáni zsinat idõszakában

meghatározták azoknak a szenteknek a jegyzékét,

amelyek az egész egyházban ünnepelendõk, valamint

csupán egy országban, egy bizonyos szerzetes rendben tisztelendõk.

Így született meg a Római naptár,

amihez hazánkban a Magyar naptár csatlakozott.

Minden szent és ünnep esetében feltüntetjük rövidítve az ünnep fokozatát:

f = fõünnep,

ü = ünnep,

e = emléknap.

Megadjuk a direktórium adatait felhasználva

a napi mise olvasmányok helyét is.

A vasárnapok egyházi év szerinti megnevezését is feltüntettük.


SZENTEK ÉS NÉVNAPOK

SZENTEK ÉS NÉVNAPOK

Õsi hagyomány alapján a szenteket, vértanúkat az egyház tiszteletben részesíti.

Többnyire haláluk napján,

ami egyben a mennyei születésnapjuk is,

szentmisével és a zsolozsmával emlékezünk meg róluk.

A szentekrõl, vértanúkról sok lista, gyûjtemény készült.

Nagyon sokuk történelmi hitelességét nem tudjuk bizonyosan követni,

mert csak a népi hagyomány õrzi emléküket.

Gyakori az is, hogy életüket legendás történetek írják le,

sokszor a nép mesébe szõtt mondái keverednek a legendákban.

A II. Vatikáni zsinat idõszakában (és szellemében)

az egyház sok szent általános tiszteletét

helyi tiszteletre módosította.

Sok szent csak egy országban,

nemegyszer csak egy szûk régióban ismert,

vagy csak egy szerzetes közösség tiszteli.

Naptárunk bõ jegyzékét adja azoknak a szenteknek és vértanúknak,

akiket a kérdéses napon tiszteltek,

akiknek az emlékét a keresztnevek is gyakran õrzik.

A szenteket védõszentként is szokás választani,

ilyenkor a szent nevét vesszük fel például a bérmáláskor, vagy

adjuk a megkereszteltnek.

Ezek a nevek a különbözõ országokban eltérõ módon használatosak,

a helyesírásuk is igencsak különbözõ.

Ezért a keresztnevekben szinte követhetetlen káosz alakult ki.

Naptárunk minden naphoz felsorolja

a Magyarországon használatos keresztnevek listáját.


MUNKATÁRSAINK

Ebben a hónapban is kaptunk meglepetést.

Fodor Jancsi barátunk néhány "sziporkát" adott be a közösbe.

Gyermeklelkek imáit jegyezte le.

Kinek mi jut errõl eszébe? Írja meg nekünk! Ha lemezen kapom, én bemásolom ide!

(Megbocsátjátok, de én már leírtam a véleményemet…)

Divényi Dani novemberi rejtvényének megfejtését csak januárban adom közre.

Hogy a karácsonyi meglepetéshez fiammal mi is hozzájáruljunk,

közreadom a Szent Vagy Uram énekgyûjtemény

adventi és karácsonyi énekeinek zenéjét.

Azokon a számítógépeken, amelyek

hangkártyával rendelkeznek, azokban lejátszhatók ezek a zenék, csak elõtte az itt mellékelt

SZVU.DLL fájlt is át kell másolni (ha a winchesterre lett másolva a .HLP fájl), mégpedig vagy a

97DEC.HLP fájl mellé,

vagy a WINDOWS fõkönyvtárába.

Ez az SZVU.DLL fájl tartalmazza a zenét és a hangkártya vezérlését.

Jól jegyezd meg ennek a fájlnak a helyét, mert a késõbbiekben

az egész Szent Vagy Uram zenéje

meg fog jelenni a lemezeinken,

de a repertoár bõvülésével újra, meg újra

ki kell majd cserélni az SZVU.DLL fájlt!

Játéknak is jó lehet, hogy a lap alján található Beállítás nevû gombbal

a hangszínek széles választékát próbálhatod ki.

Az itt beállított hangszint fogja használni a géped újabb beállításig.

Okvetlen jelezzél vissza a tapasztalataidról!

Kérem azokat, akiknek a gépükben nincs hangkártya,

a zenét hívó gombokat ne használják, mert a gépük hibajelzést fog adni!!!

A "BEÁLLÍTÁS"-GOMB HASZNÁLATA HANGKÁRTYA NÉLKÜL

MÉG A HELP FÁJLBÓL IS KILÉPTETHETI A GÉPET!

Adjál Te is anyagot, légy Te is közvetlen munkatárs.

Várunk verseket,

könyv részleteket,

könyv ismertetõket,

vicceket,

híreket,

szellemes gondolatokat,

beszámolókat,

stb., stb.

Munkatársnak tekintem azokat a könyveket is, melyek

segítettek anyagunkat összeállítani.

Hála minden írónak, aki értékes gondolatokat adott…

Imádkozzatok értük és ügyünkért.

Józsi bácsi

1-554-901


FIÚ ÉVE

DECEMBERI

FELKÉSZÜLÉSÜNK	- mindenki számára szükséges lelkének pallérozása.

Vedd a fáradságot, és legalább néhány gondolattal

foglalkozz a hónap folyamán lelked nevelésével.

Ezek a játékos gyakorlatok - hidd el - sokat segítenek!

VASÁRNAPJAINK	- pontosabban az evangéliumban küldött üzenetek.

Ezeket a gondolatokat megfontolva, ünnepelj!


A VASÁRNAPOK EVANGÉLIUMAI

december 7.

Advent 2. vasárnapja

Lk 3, 1-6

Minden ember meglátja Isten üdvösségét!

december 14.

Advent 3. vasárnapja

Lk 3, 10-18

"Hát mi mit cselekedjünk?"

december 21.

Advent 4. vasárnapja

Lk 2, 39-45

"Boldog vagy, aki hitted, hogy beteljesedik mindaz, amit az Úr mondott neked!"

december 28.

A Szentcsalád: Jézus, Mária és József

Lk 2, 41-52

"Szülei Jézust a tanítók közt találták meg."


TERTIO MILLENNIO ADVENTE

TERTIO MILLENNIO ADVENTE - A HARMADIK ÉVEZRED KÖZELEDTÉVEL…

II. János Pál pápa apostoli levele a 2000. év Jubileumának elõkészítésérõl.

A levél részletesen ismerteti a Jubileumra vezetõ gondolatokat, és

a belsõ lelki felkészülés szempontjait.

A nagy jubileumokat mindég gondos elõkészület elõzte meg.

A 2000. év Nagy Jubileuma a II. Vatikáni Zsinat eseményével kezdõdött el.

Ide tartoznak a különbözõ szinódusok is.

Az elõkészület részének kell tekinteni a megjelent pápai dokumentumokat is,

a pápai utazásokat, valamint

a közelmult Szentéveit is.

Közvetlen közeli elõkészület a hátralévõ idõszak programja:

komoly önvizsgálat szükséges hitünk és életünk hitelességérõl

valamint a különbözõ területek speciális feladatainak gondos elvégzése.

A lélek megfelelõ érzékenységével hároméves újabb szakaszt vállalunk,

az elsõ év:	1997	Jézus Krisztus éve,

a második év:	1998	a Szentlélek éve,

a harmadik év:	1999	az Atyaisten éve.

A 2000. évben a Szentháromság dicsõitése lesz a cél, amire

világméretû rendezvényekkel készül az Egyház.


1997 - JÉZUS KRISZTUS ÉVE

Az év minden hónapjára valamilyen felkészülési szempontot választottunk:

január:	Názáreti Jézus	július:	Jézus és az ima

február:	Dávid fia	augusztus:	Jézus és döntések

március:	Ember fia	szeptember:	Jézus és újrakezdések

április:	Isten fia	október:	Jézus csodái

május:	Rabbi - Tanító	november:	Jézus - Út, Igazság, Élet

június:	Jézust követni	december: 	Jézus és a család


IRODALOMJEGYZÉK

A sok könyv és folyóirat közül íme néhány, ahol utána lehet nézni részletesebben az anyagoknak:

Csanád Béla: 	Védõszented - példaképed

Grabner Mária: 	Szentek, boldogok

Harenberg, Bodo	Az emberiség krónikája

Herbert Haag Dr.: 	Bibliai lexikon

Hitoktatási Felügyelõség: 	Jézus és a család. 1997. december

Ladó János:	 	Magyar utónévkönyv

Magyar katolikus katekizmus. 1995

Magyarországi egyházak, felekezetek, vallási közösségek. 1995-96.

Manns, Peter: 	Testvéreink a szentek

Ókeresztény írók. 2. - Apokrifek. Szerk Vanyó László

Puskely Mária: 	Szerzetesek

Róka, Kulin	Csillagászati kisenciklopédia

Schütz Antal: 	Szentek élete

Szunyogh Xavér Ferenc Dr.:	Misszále

Tótfalusi István: 	Vallási Vademecum

Új Magyar Lexikon (Akadémiai kiadó. 1969)

Vanyó László	Az ókeresztény mûvészet szimbólumai.

Verbényi - Arató: 	Liturgikus lexikon

Zsolozsmáskönyv


ESEMÉNYEINK

VÁRHATÓ ESEMÉNYEK PLÉBÁNIÁNK ÉLETÉBEN

December

5-7.	a Képviselõ Testület plébániai lelkigyakorlata Leányfalun

7.	9 órai mise után Mikulás ünnepség a kicsinyeknek

15,30 órakor az Ifjúsági Egyesület és a Diák Klub szentségimádása a Nagytemplomban

12-14	az Ifjúsági Egyesület adventi lelkigyakorlata

13.	9,30-16 alsósok adventi lelkinapja

15.	19 óra, Kistemplom, Bodó atya elõadása:

"A szeretet meg a világ gyûlölete a keresztények ellen"

19	a téli szünet elõtti utolsó tanítási nap

(szünet után az elsõ tanítási nap 1998. jan. 5-én lesz a Kós Károly iskolában!)

19 órakor az Ifjúsági Egyesület karácsonyi ünnepsége

20.	9,30-16 felsõsök adventi lelkinapja

a cserkészek karácsonyi bulija

24.	15 óra, Pásztorjáték a Nagytemplomban

28-30	15 év feletti leányok lelkigyakorlata a Jézus Szíve Nõvéreknél

cserkészeink téli tábora

31.	az Ifjúsági Egyesület szilveszteri mulatsága

1998

Január

24	Egyházközségi bál


SZENTJEINK

Mint a teljes naptárnál láthatjuk,

az Egyháznak igen sok szentjét tiszteljük valamilyen formában.

Meg sem kiséreltük valamennyit felsorolni,

ám még az itt felsoroltak mindegyike életének ismertetése sem célunk.

Csupán a Római-Magyar Naptárban szereplõ szentekrõl írunk.

Szentjeink életrajzát általában csak igen röviden ismertetjük.

Nem térünk ki sok olyan legendájukra,

nevezetes csodájukra,

melyeket a különbözõ könyvek általában bõven ismertetnek.

Tényszerû, történelmi adatokat igyekszünk felsorolni,

valamint olyan vonásaikat, melyek példát adhatnak nekünk.

Legfontosabb vonásaikat általában külön is kiemeljük,

de elrejtett kérdésekkel, idézetekkel

segíteni szándékszunk az olvasó önismeretének fejlesztését.

Az ismertetés sorrendje általában a naptári sorrendet követi.

(A hónap elsõ szentje itt így lett Xavéri Szent Ferenc.)

Amennyiben a szent valamely szerzetesrend tagja volt,

igyekszünk a szerzetesrendjérõl is némi ismertetést nyújtani.


FELKÉSZÜLÉSÜNK

FELKÉSZÜLÉSÜNK	- a pápai apostoli levél szellemében.

ÁLTALÁNOS ISKOLÁSOK RÉSZÉRE

CSALÁDOM KINCSEI	- mennyi érték van körülöttem!…

KINCSESLÁDÁNK	- mennyi jót lehet tenni!…

CSALÁDFÁK	- van, ami táplál, más ront…

JÉZUS CSALÁDJA	- hasonlít a mi családunkhoz?

IFJÚSÁG RÉSZÉRE

FÉNYKÉPEK	- jelen, múlt, jövõ…

ADVENT	- lelki nagytakarítás…

OTTHONI MUNKA	- ez is adventi gyakorlat

EGYHÁZKÖZSÉG	- ez egy nagy család.

CSALÁDOK RÉSZÉRE

CSALÁDI HITTAN	- téma otthon a szentmise?…

ADVENT	- várakozás, készülõdés közösen.

JÉZUS - CSALÁDTAG	- éreztétek ezt már?

HÁZIÁLDÁS	- karácsonyesti áhitat…

SZÁLLÁST KERES A SZENTCSALÁD	- ez egy régi népszokás liturgiájára példa.

ERÉNYGYAKORLATOK	- ezeket egyéni gyakorlatoknak ajánljuk.


SZENT FERENC

XAVÉRI SZENT FERENC	dec. 3.

áldozópap, † 1552

1506-ban született Spanyolországban, Javier (Navarra) várában.

Apja a királyi tanács elnöke volt.

Õ maga elõkelõ megjelenésû és

büszke magatartású volt,

nagy tudományos karrierrõl álmodott,

erre minden adottsága meg is volt.

Párizsban tanult, és

csak nehezen tudta megoldani, hogy

egy rosszszándékú tanára hatására az erényes életútjáról le ne térjen.

Szerencséjére egy másik tanára keze alá került,

aki nagyon nagytudású és jámboréletû volt,

az õ vezetésével egyetemi tanár lett.

Lelki fejlõdését szobatársai is segítették,

ott ismerkedett meg Loyolai Szent Ignáccal,

akivel mély barátságba került, és

lelki vezetését elfogadva társai közé lépett.

A barátságuk nyomán õ is a jezsuita rend egyik alapítója lett,

1534. augusztus 15-én

a montmartre-i Chapelle du Saint kriptájában õ is megfogadta, hogy

a Szentföldre zarándokol, majd onnan visszatérve

minden erejét és tehetségét a pápa rendelkezésére bocsátja.

A zarándokút elején Velencében pappá szentelték 1537-ben,

de a török-velencei háború miatt nem mehetett a Szentföldre.

Bolognában, majd Rómában volt lelkipásztor,

ekkor a szeretetszolgálatban dolgozott eredményesen.

A lelkekért mindenre kész volt,

tudott mindenkinek mindene lenni.

Állandó imája volt: "Lelkeket, lelkeket adj nekem Uram!"

Nagy buzgósága és kiváló szervezõ tehetsége sokat használt az induló rendnek.

A portugál király kérésére és Loyolai Szent Ignác döntése alapján

hosszú fárasztó és veszélyes utazással Indiába utazott.

Missziós tevékenységével óriási eredményeket ért el Indiában, Indonéziában, Japánban.

1541-tõl tíz éven át dolgozott a misszióban.

Tanította a gyermekeket, gyóntatott, kolégiumot szervezett misszionáriusok képzésére.

Egész falvakat térített meg,

a keresztelésbe sokszor belefájdult már a karja,

torka berekedt a sok szertartásba és imatanításba.

Kínába is elindult, mert látta, hogy a japánok teljesen a kínaiak hatása alatt állnak,

azonban a csempész aki a kínai határon kellett volna, hogy átvigye, cserben hagyta,

egyedül maradt Sancian szigetén, és ott

halálos betegségben meghalt.

Teste Goában nyugszik.

A missziók védõszentje.

Példája: tanulj, légy szorgalmas!


SZENT MIKLÓS

SZENT MIKLÓS 	dec. 6.

püspök, † 350 körül.

Gazdag családba született,

már gyermek korától biztosítva volt számára a vallásos nevelés.

Bébi koráról tartja a hagyomány,

hogy böjti napokon csak egyszer szopott.

Nagyobb korában nem követte társait azok szilaj szórakozásaiban,

inkább templomokat látogatott.

Amikor szülei elhunytak,

gazdag örökségét jóra igyekezett használni.

Egy elszegényedett nemes ember élt akkoriban városában, aki

három szép leányát nem tudta kiházasítani vagyon hiányában.

Amikor Miklós errõl tudomást szerzett,

egymás utáni éjszakákon egy-egy zacskó aranyat dobott be titokban hozzájuk.

Az elsõt a boldog apa még égi ajándéknak képzelte, de

a harmadiknál megleste szentünket.

Lábaihoz borulva köszönte meg a jóságot,

ez persze nagy zavarba hozta Miklóst,

aki szeretett volna ismeretlen maradni.

Törökország területén a lyciai Myrában épen püspökválasztás volt,

amikor Miklós a templomba bement, és

a Szentlélek sugallatára ekkor õt választották püspökké.

Ekkoriban történt, hogy egy viharba került hajó legénysége

a végveszélyben kétségbeesetten fohászkodott Miklós püspök segítségéért.

Feltûnt a zürzavarban ekkor egy ismeretlen (mondja a legenda), aki

a hajó órában megjavította és beállította a vitorlázatot és kötélzetet.

Segítségével a hajó hamarosan partot ért, megmenekültek.

Ekkor azonban az idegen nyomtalanul eltûnt.

A hálás hajósok a templomba mentek

menekülésüket Istennek megköszönni, és

ott döbbentek rá, hogy

az ismeretlen segítõ Miklós püspök volt, akit segítségül hívtak.

Hallotta egyszer Miklós püspök, hogy

ki akarnak végezni városában három ártatlan embert, ugyanis

a helytartó szemet vetett vagyonukra.

Miklós futva hagyta magukra a császár éppen nála levõ küldötteit,

erõszakkal akadályozta meg a kivégzést.

Amikor a küldöttek dolgukat kiválóan elvégezték, és visszatértek a császárhoz,

jó munkájukat a császár hálásan megjutalmazta.

Az udvari intrika azonban nem nézte jószemmel sikerüket,

hamis vádakkal börtönbe juttatták õket,

sõt már kivégzésüket is kitûzették.

A császári küldöttek ekkor,

visszaemlékezve Miklós püspök hõsies segítõkészségére,

reménytelenségükben szentünkhöz fohászkodtak.

A segítség ekkor sem maradt el.

Szent Miklós megjelent álmában Konstantin császárnak és

ráparancsolt, hogy a három küldöttet még az éjjel bocsássa szabadon.

Konstantin személyesen nem ismerte Miklós püspököt,

nem is akart az álomnak engedelmeskedni.

Mivel nem tudott már tovább aludni, felkelt, és

még az éjjel elment a császár az ítéletet hozó bíróhoz.

Meglepetésükre a bíró ugyanazt a látomást álmodta.

Nekiláttak ezért,

gyorsan újravizsgálták az ügyet, és

kiderült, hogy a három hivatalnok ártatlan.

Hálás szívvel mentek Miklós püspökhöz köszönetet mondani.

Nagyon idõsen, halálát közeledni érezve,

Miklós egy angyal segítségével tudott a betegség fájdalmai felett uralkodni.

Istennek ajánlva lelkét, szép halállal halt meg.

Myrában temették el,

azonban egy török támadás feldúlta sírját.

A keresztesek felszabadították Myra városát,

ekkor találták meg csontjait.

Kegyelettel vitték biztonságos helyre,

Itáliába, Bari városába.

A 10. sz.ázadtól terjedt el tisztelete.

Példája: segíts másokon!


SZENT AMBRUS

SZENT AMBRUS 	dec. 7.

püspök és egyháztanító, † 397. ápr. 4. (Milánó)

Trierben született 340 körül,

családja Rómából származott.

Rómában tanult,

diplomáciai pályára készült,

majd Sirmiumban (Sremska Mitrovica) volt hivatalnok.

374-ben Milánóban mûködött mint a város prefektusa, és egy

püspökválasztás során a katolikusok és ariánusok csaknem véres zavargásba keveredtek.

Ambrus a rend fenntartására katonákkal sietett a helyszinre

Ekkor a nép,

egy gyermek bekiabálására,

közfelkiáltással püspökké választotta,

pedig akkor még csak hittanuló volt.

Megkeresztelkedett, pappá szentelték, és egy hét múlva

december 7-én fel is szentelték Milánó püspökévé.

Püspöki feladatait nagyon jól látta el.

mindenki iránt gyakorolta a felebaráti szeretetet,

népe pásztora és tanítója volt.

Az ariánusok ellen küzdött,

könyveket írt,

kiváló szónok volt, és

 küzdött a pogányság maradványai ellen is.

Hatalmas tudása,

kiváló politikai érzéke,

rendíthetetlen hite

a legjelentõsebb egyházatyák közé emelte.

Mindég a legfontosabbnak tartotta a püspöki feladatait,

de ebben gyakran gátolta a politikában rá váró feladatok megoldása.

Milánóban van eltemetve.

Példája: tehetséged teljesen hivatásod szolgálatába állítsd!

CS442;T87;M819;ZS1405


SZEPLÕTELEN FOGANTATÁS

A BOLDOGSÁGOS SZÛZ MÁRIA SZEPLÕTELEN FOGANTATÁSA	dec. 8.

Szûz Mária mentes volt minden bûntõl,

az áteredõ bûntõl is, és

annak minden következményétõl is,

életének (=fogantatásának!) elsõ pillanatától fogva

Krisztus megváltó érdemébõl.

Az ünnepet Keletrõl vettük át a 7-8. századból,

a 9. században már nyugaton is ismert volt.

a Római Naptárba 1476-ban vették fel.

A Szeplõtelen Fogantatás hittétel,

1854-ben IX. Pius pápa nyilvánította kötelezõvé.


SZENT DAMAZUSZ

SZENT I. DAMAZUSZ 	dec. 11.

pápa, † 384. dec. 11.

Spanyolországban született, 305 körül.

Rómában pappá szentelték, majd amikor a világi hatalmak önkénybõl

Libériusz pápát számkivetésbe küldésbe küldték,

366-ban õt választották meg pápává.

A viszálykodások tovább folytak,

még gyilkossággal is megvádolták

Több zsinatot hívott össze,

ezeken küzdött a hitszakadás és az eretnekek ellen,

a vértanúk sírjait rendbehozatta,

azokra verses sírfeliratokat írt,

ami tiszteletüket segítette.

Nehéz idõszak volt ez az Egyház életében,

az arianizmust már elitélte a niceai zsinat (325-ben), de

a császárok és hatalmasságok nem adták fel megkaparintott elõjogaikat.

Segítségül maga mellé hívta

az ekkor a Chalkisz sivatagban remetéskedõ

Szent Jeromost pápai titkárnak,

megbízva õt a Szentírás pontos latin fordításával.

Példája: a történelem tapasztalatai alapján dolgozz a jövõért!


SZENT JOHANNA FRANCISKA

CHANTAL SZENT JOHANNA FRANCISKA 	dec. 12.

szerzetesnõ, † 1641. dec. 13. (Moulins)

1572. január 28-án született Dijon városában (Franciaország).

Férjhez ment 1592-ben De Chantal báróhoz, és

hat gyermekük született (akik közül kettõ korán meghalt), ám

férjét korán elvesztette.

Ekkor, 1601-ben visszavonult Monthelon-i kastélyukba.

Szalézi Szent Ferenc lett a lelki vezetõje,

akivel egy lelkigyakorlaton ismerkedett meg. Az õ

irányítása alatt Franciska

szépen haladt a tökéletesség útján:

ápolta a betegeket,

gondozta a szegényeket.

Szalézi Szent Ferenc munkatársa lett.

Együtt megalapították Annecy-ben, majd õ vezette

a vizitációs nõvérek szerzetesrendjét.

Nagy szerepe volt Ferenc halála után annak szentté avatására történõ elõkészítésében.

Ebben az idõben Páli Szent Vince lett lelkiatyja.

Rendjük gyorsan terjedt,

a gyakorlatban mutatta meg, hogy a szeretet, a gondoskodáa és nevelés

szaléziánus szelleme hatékonyan munkálkodik.

Halálakor már 87 házuk volt.

Rendjének fáradhatatlan szervezõje volt, sokat utazott,

tüdõgyulladásban hunyt el a moulinsi rendházukban.

Annecy-ben, Szalézi Szent Ferenc közelében nyugszik

koporsóikat az oltár köti össze,

tabernákulummal és Jézus szentséges szívének szobrával.

1751-ben boldoggá,

1767-ben szentté avatták

Példája: segíts ahol tudsz, és segítsd a segítõket!


SZENT LÚCIA

SZENT LÚCIA 	dec. 13.

szûz és vértanú, † 303.

Életérõl igen keveset tudunk,

Szicíliában, Syracusa városában született, a 3. század vége felé,

õsi, elõkelõ római patrícius családba.

Apja halála után súlyosan beteg édesanyjával élt itt,

aki már férjet is kiszemelt Lucának.

Édesanyja gyógyulása érdekében

elzarándokoltak Cataniába

Szent Ágota vértanú sírjához.

Mélységes hite kiesdette édesanyja gyógyulását.

Az anya a csodálatos gyógyulás után már nem eröltette lánya házasságát

pedig egy nagyon magabiztos völegényjelölttel állapodott meg korábban.

A sértõdött, és a nagyon remélt vagyonból kimaradó võlegény azonban csalódottságában

feljelentette Lucát Pascasius helytartónál, kereszténysége miatt.

A helytartó beidézte a lányt és áldozatot követelt tõle az istenek oltárán.

Luca ezt megtagadta.

Többféle kínzással próbálták "jobb belátásra bírni",

halálra itélték, de

minden hatástalan volt,

nem tudták kivégezni.

Végül karddal szúrták át a nyakát.

Halála elõtt még meg tudott áldozni.

Vértanúsága Diocletianus alatt történt,

Syracusa városában.

Épségben maradt testét késõbb Velencébe vitték.

Régtõl fogva tisztelt szent,

a misekánonban is szerepel a neve.

Példája: meggyõzõdésedet ne add fel, ha hitedet veszélyeztetnék, minden áldozatot vállalj!


SZENT PÉTER

KANIZIUSZ SZENT PÉTER 	dec. 21.

áldozópap és egyháztanító, † 1597. dec. 21. (Fribourg, Svájc)

A gelderlandi Nijmegenben született (ma Hollandia területén van) 1521-ben.

tekintélyes patrícius családból.

Apja akarata ellenére teológiát tanult, majd

Kölnben tanult tovább, ahol kapcsolatba került egy papi csoporttal, majd

a jezsuita rendbe lépett.

Példaképe volt Faber Szent Péter,

akinek résztvett egy lelkigyakorlatán.

1546-ban szentelték pappá.

Németországban szentbeszédeivel és írásaival küzdött

a katolikus hit megerõsítéséért és megörzéséért.

A trentói (latinosan: tridenti; nénetesen: trienti) zsinaton az augsburgi püspök teológusa volt.

1556-tól 13 éven át õ volt a felsõnémetországi jezsuita rendtartomány provinciálisa.

Kiterjedt irodalmi tevékenységet végzett.

Sok könyve közül leghíresebbek a Katekizmusai.

Misztikus élményei voltak,

Jézus Szive-kinyilatkoztatásáról naplójában számolt be.

Nagy bizalommal dolgozott a sok nehézség közepett.

Fribourg-ban (németesen: Frieburg) kollégiumot is alapított

1864-ben avatták boldoggá,

1925-ben pedig XI. Pius avatta szentté.

Holtteste a svájci Fribourgban, az ottani Szent Mihály templomban nyugszik.

Példája: csak a mély, biztos tudás visz sikerre!


KARÁCSONY

URUNK SZÜLETÉSE: KARÁCSONY	dec. 25.

Második legrégibb ünnepünk (az elsõ a Húsvét volt).

A húsvéti misztérium évi megünneplése után az Egyház legfontosabbnak tartja, hogy

megemlékezzék Urunk születésérõl és elsõ megnyilatkozásairól.

Ez történik a karácsonyi idõszakban.

A karácsonyi idõ Karácsony elsõ Esti dicséretével kezdõdik és

a Vízkereszt utáni vasárnapig bezárólag tart.

Rómában 330 körül vezették be,

a "Legyõzhetetlen nap" ünnepének felváltására,

Jézus Krisztus születési ünnepének megülésével.

Az ünnep legrégibb dokumentuma 345-bõl a

"Depositio Martyrum" (Vértanúk jegyzéke).

Liturgikus ünneplése három misével történik,

ez a gyakorlat már az õskeresztények idejében kialakult.

Jeruzsálembõl a betlehemi barlangba mentek,

ott éjszaka a születést ünnepelték.

Hazafelé az Anasztaszisz (= feltámadás) templomban

hajnalban tartottak misét.

Karácsonykor a jeruzsálemi fõtemplomban,

a Kálvária hegyen volt ünnepélyes szentmise.

Rómában ennek a gyakorlatnak vették át a mintáját:

Éjfélkor a S. Maria Maggiore bazilikában volt az elsõ mise,

(itt õrzik ugyanis a jászol néhány (nem bizonyítottan hiteles) darabkáját, ezért

a rómaiak számára ez volt a betlehemi barlang)

majd a Palatinus hegy lábánál a görög udvari templomban,

Szent Anasztázia templomában volt a második szentmise,

a harmadikat a Szent Péter templomban, a fõtemplomban mutatta be a pápa.

Az ünnephez nagyon sok népszokás tartozik, mert

Karácsony a gyermekek és családok ünnepe.


SZENT ISTVÁN

SZENT ISTVÁN 	dec. 26.

elsõ vértanú.

Amit hitelesen tudunk Istvánról, azt az Apostolok Cselekedetei írja le (ApCsel 6. és7.)

Körülbelül Kr.u. 3 táján születhetett,

hellenista, vagyis görögül beszélõ zsidó családból.

Beszéde és tanultsága alapján lehetséges, hogy egyiptomból származott,

vagy Alexandriában tanult.

Egy 4. századi hagyomány a 72 tanítvány egyikének tartja.

A hellenista zsidók zúgolódtak az arámnyelvûek ellen, mert

özvegyeiket elhanyagolták a mindennapi kiszolgálásnál.

Ekkor az apostolok hét arra alkalmas férfit választottak erre a foglalatosságra.

István kegyelemmel és erõvel volt eltelve,

nem csak szolgált az özvegyek közt, de

csodákat és jeleket mûvelt a nép körében.

Különbözõ zsinagógákból némelyek ellene támadtak,

de sem bölcsességével, sem a Lélekkel szemben

nem tudtak helytállni.

Hamis tanukkal a fõtanács elé hurcolták Istvánt, és ott

Jézus tanítását kiforgatva vádolták.

A fõpap kérdésére

védõbeszédében a zsidó nép történetét idézte.

Hallgatóinak fejére olvasta, hogy

Jézus árulói és gyilkosai lettek.

Azok haragra gyulladtak és fogukat vicsorgatták ellene.

Amikor kijelentette bírái elõtt, hogy

nyitva látja az eget, és hogy

az Emberfia ott áll az Isten jobbján.

Ezt Isten káromlásának itélték,

rárontottak, kivonszolták a városból és megkövezték.

Ruháikat egy Saul nevû ifjú (a késõbbi Szent Pál) lábához rakták le.

Így imádkozott István: "Uram Jézus, vedd magadhoz lelkemet!"

Halálakor utolsó szava ez volt:

"Uram, ne ródd fel nekik bûnül!"

Barátai megsiratták, illõen eltemették.

Ereklyéit 415-ben találta meg egy Lucián nevû pap

Jeruzsálem közelében, Kafar-Gamalában.

Ünnepét már a 4. században karácsony körül ünnepelték.

Vértanú halála bizonyára erõsen befolyásolta Saul késõbbi sorsát,

hatása Szent Pál leveleiben is kimutatható.

Õsi hagyomány István közbenjáró imájának tulajdonítja Pál megtérését.

Példája: legyen példamutató a szereteted, tudásod és elhivatottságod!


APRÓSZENTEK

APRÓSZENTEK 	dec. 28.

vértanúk.

Azok a betlehemi gyermekek, akiket

Heródes király megöletett

Jézus születése után.

Amikor Heródes rájött, hogy

a napkeleti bölcsek nem tértek vissza hozzá,

Betlehemben és környékén megöletett minden 2 év alatti fiúgyermeket.

A két éves kor meghatározásában nyilvánvalóan

a bölcsek csillagának feltünési ideje vezette a királyt.

Mivel sem a lakosság számát,

sem a fiúgyermekek arányát nem ismerjük,

az áldozatok számára nézve csak óvatos becslésekbe bocsátkozhatunk, s

számukat 20-30-ra tehetjük.

A hagyomány Betlehemben, a születési barlang közelében

tudott az Aprószentek sírjairól, s

e barlangot 1962-ben újra megtalálták.

Máté evangéliuma a betlehemi gyermekgyilkosságban

Jeremiás jövendölésének beteljesedését látta meg.

Tiszteletük az õsi idõkre megy vissza.

Példájuk: Istenért mindent vállalnunk kell!


SZENT TAMÁS

BECKET SZENT TAMÁS 	dec. 29.

püspök és vértanú, † 1170. dec. 29.

1118-ban Londonban született,

apja gazdag normann kereskedõ,

anyja egy szaracén emirnek volt a lánya.

Szülei a kiváló angliai alapfokú iskolák után

Párizsba a legkiválóbb iskolába járatták.

A Canterburyi egyházmegyében volt pap,

különbözõ kényes feladatait kiválóan látta el, majd

a király, II. Henrik lordkancellárja lett, és

a király megbízta fia nevelésével is.

Munkáit ekkoriban is kiválóan látta el,

sokszor még az Egyház jogainak feláldozása árán is.

(Tiszta erkölcse, jószívûsége, erényessége ekkor is közismert volt!)

A király feltétlen hívét látta Tamásban,

elhatározta, hogy érsekké teszi.

Tamás figyelmeztette a királyt, hogy mint érsek

a király akarata ellen kell sok mindent tennie, ezért

meg fog szünni barátságuk.

Mindezt a figyelmeztetést Henrik csak tréfának vette.

1162-ben ellenkezése dacára püspökké választották,

õ lett a canterburyi érsek.

Mivel az Egyház jogait nagyon határozottan

védte II. Henrik király önkényével szemben,

elõször súlyos pénzbüntetésre, majd börtönbüntetésre itélték.

Tamás nem ismerte el bírái illetékességét, ezért

a Szentszékhez fellebbezett, ám

biztonsági okokból Franciaországba menekült, és ott

hat évig számûzetésben maradt.

1170-ben visszatérhetett, és a király is kibékült vele.

Kapcsolatuk azonban az udvar ármánykodása miatt ismét elmérgesedett

Tamás sokat szenvedett.

A felbõszült király uszítására zsoldosai

az esti zsolozsmáját végzõ érseket

az oltár elõtt, papjai szemeláttára ölték meg.

III. Sándor pápa 1173-ban avatta szentté.

Érdekesség, és a történelem szomorú tragédiája, hogy Tamást

halála után mégegyszer elitélték:

VIII. Henrik király 1538-ban számvetésre idézte Tamást.

Mivel a halott nem jelenhetett meg, a hatalmi õrületben tobzódó király

lázadás, makacsság és felségárulás címén halálra elitélte:

sírját feldúlták,

ereklyéit elégették,

a sírjában levõ értékeket elkobozták,

szobrait, képmásait és más emlékeket megsemmisítettek.

Példája: kötelezettségeidet a legteljesebb odaadással végezzed!


SZENT SZILVESZTER

SZENT I. SZILVESZTER 	dec. 31.

pápa, † 335. dec. 31.

Õsi római családból származott,

szüleitõl kiváló keresztény nevelést kapott,

apja halála után egy papra bízta anyja a gyermek nevelését.

Nagyon tehetséges tanuló volt,

szeretett is tanulni.

Papként igen sokat szolgált a diokleciáni üldözés idején (303-305),

ami Rómában is sok áldozatot kívánt.

Többször kellett elrejtõznie a Soracte-hegy egyik barlangjában.

314-ben választották pápává,

mert közismertek voltak nagy érdemei.

Nagy Konstantin alatt uralkodott,

a milánói ediktum (313) utáni békés korszakba

õ vezette be az Egyházat.

Templomokat épített,

szabályozta a templomok szentelésének rendjét,

a templomok felszerelését.

Ekkoriban a donatisták és az arianizmus nehezítette az Egyház életét,

Szilveszternek élete végéig küzdenie kellett ezek ellen az eretnekségek ellen..

A Priscilla katakombába, a Via Salarián temették el,

I. Pál pápa azonban 761-ben

átvitette elõdje maradványait a szent tiszteletére alapított

"San Silvestro in capite" nevû kolostorba.

Alakját sok, szinte a mese határát súroló legenda veszi körül,

már az 5. században tisztelték.

Példája: szabadság vagy elnyomás egyformán veszélyek tömegét jelenti a hit ellen!


SZENTCSALÁD

A SZENTCSALÁD: JÉZUS, MÁRIA ÉS JÓZSEF

Karácsony nyolcada alatti vasárnapon, vagy ha ilyen nincs,

december 30-án ünnepeljük.

A Szentcsalád tisztelete a betlehemi jászol mellett fakad:

a Kisdedet imádó pásztorok

a Szûzanyát és Szent Józsefet is tisztelettel vették körül.

Ez az ünnep szépen beleillik a Karácsony ünnepkörébe, bár

az egyik legújabb ünnepünk:

1898-ban került liturgiánkba, és csak

1921-ben tette az egész világra kötelezõvé XV. Benedek pápa.

Korunk legnagyobb baja

a családok szétzüllése és

a társadalom elkereszténytelenedése.

Kövessük a mise szentleckéjének a tanácsait, és

szép lesz a mi családi életünk is.

Tanulság: saját családodért imádkozz nagyon sokat!


OLVASMÁNYOK RENDJE

A szentmise olvasmányait kezdetben folyamatosan olvasták,

késõbb kialakult egy rend:

az egyes vasárnapokhoz és ünnepekhez meghatározott szentírási szakaszt rendeltek.

Ezt nevezzük perikópa rendnek.

A II. Vatikáni zsinat perikóparendje a

vasárnapokat

A, B, C évre,

a hétköznapokat pedig

I. és II. évre osztja.

A szentek fõünnepein, ünnepein és emléknapjain

saját olvasmányai vannak a misének,

vagy a közös olvasmányok közül választható olvasmány.

Amely év  hárommal osztható, az "C" év, a többi év folyamatosan számolandó.

1997 tehát "B" év volt, 1998 pedig "C" év.

(A liturgikus év számítása advent elsõ vasárnapjával kezdõdik.)

Hétköznapokon minden évben ugyanazt az evangéliumot olvassák,

az elsõ olvasmány kétéves rend szerint választandó:

I. (elsõ) év a páratlan (pl. 1997.),

II. (második) év a páros számú (pl. 1998.) év.


Perikópa:

az a szentírási szakasz, melyet az

istentiszteletek (mise, szentségek,

zsolozsma, szentelmények)

alkalmával felolvasnak.

görög szó (perikopein) = körülvágni


ADVENT

Az advent az egyházi év kezdeti szakasza,

Az adventi idõnek kettõs jellege van.

A karácsonyi ünnepekre való elõkészület ideje ez,

amikor Isten Fiának emberekhez való elsõ eljövetelére emlékezünk.

Egyúttal olyan idõszak is, amelyikben

ez a visszaemlékezés ráirányítja figyelmünket Krisztus történelemvégi,

második eljövetelének várására.

E két ok miatt az adventi idõ a bensõséges és örvendezõ várakozás ideje.

Az adventi idõszak kezdete:

november 30-a,

vagy a hozzá legközelebbi vasárnap.

Karácsonyig tart.

Négy adventi vasárnap van ebben az idõszakban,

felkészülési idõ az advent Karácsony misztériumához.

Adventi koszorút szokás a templomokban és családi otthonokba készíteni.

Négy gyertyát helyeznek rá,

minden héten eggyel többet gyújtanak meg.

A 3. vasárnap gyertyája rózsaszinû szokott lenni,

mert ez a vasárnap örvendezõ jellegû.

A gyertyák meggyújtását közös imával, ünnepélyesen szokás végezni.

Advent idõszakához kapcsolódóan sok szép népi szokást ismerünk, pl.:

"Szállást keres a Szentcsalád";

"Csillagéneklés".

Advent = Úrjövet

adventus = jövet; latin szó


A FERENC NÉV JELENTÉSE ÉS SZÁRMAZÁSA

Francesco (= francia; olaszosan) > Franciscus (latinosítva) > Ferenc (rövidülve, magyarosan)


Neked nem biztos, hogy misszionáriusnak kell lenned!

Itthon is van sok feladat a keresztény számára!

Imádkozz, mutass példát, élj nagyon tevékeny életet!

Példád másokat segíthet, sõt megtéríthet!

Neked sem fog ártani…


JEZSUITÁK

JEZSUITÁK, JÉZUS TÁRSASÁGA, SOCIETAS JESU, SJ

Pápai jogú férfi szerzetesintézmény (papi).

Loyolai Szent Ignác alapította hét társával 1534-ben.

A szokásos hármas fogadalom mellett egy negyediket is tesznek.

Kiképzésük:

1 - két év újoncidõ, közben 30 napos lelkigyakorlat,

2 - elsõ fogadalom,

3 - bölcseleti, teológiai képzés (testvéreknek szakképzés),

4 - harmadik próbaidõ,

5 - ünnepélyes örökfogadalom.

A legmagasabb mûveltségi ideált tûzik ki célul maguk elé:

két diploma,

nyelvek ismerete,

profán tudományokban is magasfokú képzettség.

Jelmondatuk: Omnia ad maiorem Dei gloriam

Mindent Isten nagyobb dicsõségére.

1979-ben

27.169 jezsuita,

83 rendtartományban tevékenykedett:

missziós és lelkipásztori szolgálat,

tanítás és nevelés,

a tudomány,

az irodalom,

a társadalmi élet területén.

Tevékenységük:

tanító-nevelõ,

lelkipásztorkodás,

média-apostolság.

Címük:	Jézus Társasága

P. Ádám János tartományfõnök

1085 Budapest, Mária u. 25.

Tel.: 118-34-79. Fax: 118-93-66.

Postacím:	1447 Budapest, Pf. 462.


SZERZETESI FOGADALOM

hármas fogadalmat tesznek:

szegénység, tisztaság, engedelmesség.


JEZSUITÁK NEGYEDIK FOGADALMA:

a pápa iránti feltétlen engedelmesség.


DAMASZKUSZI SZENT JÁNOS
SZENT JÁNOS

Decemberben négy János nevû szentet is ünnepelünk:

DAMASZKUSZI SZENT JÁNOS-t dec. 4-én,

KERESZTES SZENT JÁNOS-t dec. 14-én,

KENTY SZENT JÁNOS-t dec.23-án, és

SZENT JÁNOS apostolt és evangélistát dec. 27-én.

DAMASZKUSZI SZENT JÁNOS 	dec. 4.

áldozópap és egyháztanító, † 749. dec. 4. (Jeruzsálem)

Keresztény állami hivatalnokcsaládból született Damaszkuszban, 622-ben.

Filozófusnak tanult, igen eredményesen

egy Kozmász nevû szicíliai szerzetestõl,

akit a család egy kalifa fogságából szabadított ki és fogadott be.

Tanulmányai befejeztével valószínüleg apja hivatalát foglalta el.

726-ban a császár rendelete bálványimádásnak minõsítette a szentképek tiszteletét.

Ezzel 120 évig tartó képrombolási harc kezdõdött.

János vitairatokat szerkesztett a képek tiszteletének védelmében.

Lemondva világi életérõl, vagyonáról, elõkelõ állásáról,

a jeruzsálem melletti Szent Szábbász kolostorban

szerzetes, majd pap lett.

Prédikációival és írásaival  õ lett a keleti egyház utolsó nagy egyházdoktora.

Sok könyve elsõsörban a képrombolók elleni vitairat volt.

Alázatossága példaszerû volt,

erre sok próbatételben adta bizonyságát, de az is mutatja, hogy

írásaiban magáról, dicsõségérõl semmit sem írt.

Haláláról sem tudunk semmit,

valószínüleg Jeruzsálemben halt meg.

A képrombolók 754-ben "kiközösítéssel" itélték el, és csak

787-ben a Niceai egyetemes zsinat ismerte el érdemeit.

XIII. Leó pápa szentünk tiszteletét az egész Egyházra kiterjesztette.

Példája: dolgodat szorgalmasan végezd, ne követeljed a magad dicsõségét!


KERESZTES SZENT JÁNOS
SZENT JÁNOS

Decemberben négy János nevû szentet is ünnepelünk:

DAMASZKUSZI SZENT JÁNOS-t dec. 4-én,

KERESZTES SZENT JÁNOS-t dec. 14-én,

KENTY SZENT JÁNOS-t dec.23-án, és

SZENT JÁNOS apostolt és evangélistát dec. 27-én.

KERESZTES SZENT JÁNOS 	dec. 14.

áldozópap és egyháztanító, † 1591. dec. 14. (Ubeda)

1542 táján született Fontiverosban (Spanyolország).

Apja korán meghalt, anyja nehezen tudta nevelni.

Szakmát nem tudott tanulni, gyenge és ügyetlen volt.

Tanulni szeretett volna, erre adottsága is volt.

Az elemi ismeretek megtanulására szegények intézetébe került,

Itt sokat és átszellemülten ministrált, ami megtetszett egy gazdag úrnak.

Ez a gazdag úr alkalmazta a 13 éves gyereket,

szerény fizetésébõl így aztán tudott tanulni.

Szorgalmasan dolgozott, tanult és vezekelt.

Egyre világosabban megérlelõdött benne a gondolat, hogy szerzetes lesz

Karmelita szerzetes lett 1563-ban,

itt is kitartóan tanult, majd

a Rend parancsára Salamancába ment tanulni: hittudományt és bölcseletet.

1567-ben pappá szentelték

- megint csak parancsra, õ erre méltatlannak érezte magát -.

Misztikus élményekben gazdag életet élt.

Sokat szenvedett betegség, megnemértés miatt.

Avilai Szent Teréz munkatársa volt,

1568-ban elsõnek csatlakozott a megreformált, sarutlan rendhez, vagyis

az új-lazaságokat tagadó, szegény és kemény életet vállalta.

Nagyon kemény vezekléssel és imával éltek.

Ekkor vette fel új szerzetesi nevét:

Keresztes…, vagyis Keresztrõl nevezett…

A sarus karmeliták testi erõszakkal akarták a reformokról lebeszélni,

elfogták, bezárták, lelkileg gyötörték, meg is vesszõzték.

Misézni sem engedték, ezért megszökött a rabságból.

A sarutlan karmelita apácák a klauzúrájukban rejtették el.

Jóakarói segítségével aztán Andalúziába mehetett egyik rendházukba.

Itt sem akarták elfogadni, de õ minden szenvedést örömmel vállalt.

Életében igen sok jelét adta az életszentségnek és bölcsességnek,

a lelki életrõl szóló könyvei bizonyítják mély lelki élettapasztalatát.

Súlyos beteg lett, városi rendházba kellett mennie ápolásra,

õ Ubedát választotta, mert az ottani perjel  nagyon szigorú volt.

Halála csendes és nyugodt elmúlás volt,

sírjához azonnal megindult a zarándoklás,

a nép szentnek tartotta.

Írásait a spanyol irodalom remekmûveiként tartják számon

Példája: a felismert hivatásodat minden megpróbáltatás ellenében igyekezz megvalósítani!


KENTY SZENT JÁNOS
SZENT JÁNOS

Decemberben négy János nevû szentet is ünnepelünk:

DAMASZKUSZI SZENT JÁNOS-t dec. 4-én,

KERESZTES SZENT JÁNOS-t dec. 14-én,

KENTY SZENT JÁNOS-t dec.23-án, és

SZENT JÁNOS apostolt és evangélistát dec. 27-én.

KENTY SZENT JÁNOS 	dec.23.

áldozópap, † 1473. dec. 24. (Krakkó)

Kty (olv. Kenti) városkában született (Krakkó közelében) 1390-ben, vagy 1397-ben.

16 éves korában a krakkói egyetemre küldték,

bölcseletet és hittudományt tanult,

mégpedig kiváló eredménnyel.

Pappá szentelték, és

a krakkói egyetemen tanított.

Az egyetem falán emléktábla emlékeztet erre,

benn láthatók cellája és felszerelési tárgyai.

Az egyetemmel szemben van a Szent Anna templom, ahol misézett és prédikált.

Rövid ideig plébános volt Olkusz-ban, de

hamarosan visszatért az egyetemi katedrához.

Szelídsége és felebaráti szeretetben mutatott kiválósága

tanítását igen hatékonnyá tette,

paptársai és növendékei példaképüknek tekintették.

Télidõben odaadta koldusoknak a cipõjét, meg köpenyét.

Gyalog elzarándokolt Jeruzsálembe, meg Rómába.

Halála után Lengyelország és Litvánia védõszentje lett.

1767-ben szentté avatták.

Példája: a nagy tudás még kevés - szeretet és szeretet kell hogy kiegészítse!


SZENT JÁNOS

Decemberben négy János nevû szentet is ünnepelünk:

DAMASZKUSZI SZENT JÁNOS-t dec. 4-én,

KERESZTES SZENT JÁNOS-t dec. 14-én,

KENTY SZENT JÁNOS-t dec.23-án, és

SZENT JÁNOS apostolt és evangélistát dec. 27-én.

SZENT JÁNOS 	dec. 27.

apostol és evangélista, † ~100.

Õ volt a "szeretett tanítvány",

a negyedik evangélium

és a Jelenések könyvének szerzõje.

Testvérével, Jakabbal elsõ követõi voltak Jézusnak

Anyjuk volt az, Salome, aki kérte Krisztust, hogy

egyik fia jobbról, a másik balról üljön majd Isten országában.

Nem tudták, mit kérnek…

Péterrel Jánost küldte elõre Jézus, hogy az utolsó vacsorát elkészítsék.

János volt az aki a vacsora alatt Jézus mellett volt az asztalnál.

Neki mondte meg Jézus, ki az aki elárulja majd.

Ott állt a kereszt alatt,

az õ gondjaira bízta Máriát,

akit gyámanyjául rendelt.

A sírhoz is elsõnek szaladt az asszonyok híradására.

A Galileai tengernél elsõnek ismerte fel Jézust,

õrá mondta az Úr: "Akarom, hogy õ így maradjon".

Jeruzsálemben tartózkodott

a kb. 50-ben megtartott apostoli zsinatig,

Szent Pál úgy keresi fel, mint az Egyház egyik oszlopát..

Ezután Kis-Ázsiában terjesztette a hitet, Efezusban élt.

Domiciánus császár forró olajba dobatta, de sértetlen maradt..

Patmoszba számûzték,

öregkorában már prédikálni sem tudott, csak azt hajtogatta:

"Fiacskáim, csak szeressétek egymást"

ugyanis ezt tanulta az Úrtól, és

ez önmagában is elégséges -magyarázta.

Efezusban csendesen halt meg, õ az egyetlen apostol, aki nem lett vértanú.

A 4. századtól Keleten is, Nyugaton is ünneplik.

Példája: szeretetünkrõl ismernek meg minket!


VIZITÁCIÓS NÕVÉREK

BOLDOGASSZONY LÁTOGATÁSÁRÓL NEVEZETT REND, máskép VIZITÁCIÓ.

Pápai jogú nõi szerzetesintézmény.

Szigorú klauzúrás, szemlélõdõ rend, külsõ apostoli tevékenység nélkül.

Szalézi Szent Ferenc és Chantal Szent Franciska alapította 1610-ben Annecy-ben (Franciaország)

A rendhez tartozott Alacoque Szent Margit (1647-1690),

a Jézus Szíve tisztelet nagy apostola

Magyarországon Érden nyilt meg az elsõ kolostoruk 1928. augusztus 26-án..

Isten Szolgálója, Bogner Mária Margit nõvér itt, az érdi kolostorban élt, és

28 éves korában halt meg 1933. május 13-án.

1940-ben Polgárdiba költöztek, és

szentélyük 1950-ig maradt fenn.

1988-ban a világon 190 kolostorban 6500 vizitációs apáca élt.

Tevékenységük:

kontemplatív és

monasztikus rend.

Kiképzésük:

6-12 hónap jelöltidõ,

2 év noviciátus,

3 év ideiglenes fogadalom,

õrõk fogadalom.

Címük:	Szûz Mária látogatásáról Nevezett  (Vizitációs) Rend

Õrsi (vagy Õszi ?!) Valéria Mária Gertrúd fõnöknõ

2092 Budakeszi, Jókai u. 22/a-b.

Tel.: 06-23-450-483


Oly örömmel tölt el,

hogy én egészen a lelkeké vagyok.

Értük élek.

És ha csak néhány megdermedt lélekbe

tudnám a Szent Szív életadó melegét belopni

az én rejtett életem által,

ez volna az én leggazdagabb jutalmam,

akkor nem éltem hiába!

(Bogner Mária Margit, vizitációs)


JÉZUS SZÍVE TISZTELET

JÉZUS SZENTSÉGES SZÍVÉNEK TISZTELETE

Az ünnep liturgiájának tárgya:

Jézus testi szíve, mivel

a Fiúval egyesülve isteni, ezért imádásra méltó Szív;

Jézus testi szíve, mivel

Jézus istenemberi szeretetének székhelye és forrása,

szereti ugyanis mennyei Atyját és az embereket;

Jézus szeretete, õ ugyanis

szívébõl merített erõt az üdvözítésünkhöz szükséges

magasztos és csodálatos tettei végrehajtásához.

Ezeket most is véghez viszi az Oltáriszentségben való jelenlétében.

Jézus Szívének tisztelete az Egyház kezdete óta megtalálható.

Szent Gertrúd és Hackeboni Szent Mechtild alapította meg a külsõ formáját.

Alacoque Szent Margit (1647-1690) vizitációs nõvér

egy látomásában kapta az ünneplés mai formáját:

"Azt akarom, hogy Úrnapja nyolcada utáni pénteken az egész Egyházban

Szívem tiszteletére ünnepet tartsanak…

Azoknak a nevei, akik az én isteni szívemet tisztelik és

ezt az ájtatosságot az emberek között terjesztik,

legyenek szívembe írva és én

sohasem akarom onnan kitörölni azokat".

Az ünnepet XIII. Kelemen pápa 1765-ben jóváhagyta,

IX. Pius az egész Egyházba bevezette 1856-ban, majd

XIII. Leó 1889-ben elsõrendû ünneppé tette.

Jézus Szentséges Szívét engesztelésül felajánlott szentáldozással ünnepeljük.

Az engesztelés azokért a bántalmakért történik,

amelyekkel az isteni Szívet az Oltáriszentségben illetik.

Ünnepélyes felajánlással szentelik a hívõk magukat az isteni Szív szolgálatára.

Az Úr kinyilatkoztatása alapján

kilenc egymásután következõ hónap elsõ péntekén járuljunk szentáldozáshoz,

felajánlva a fent említett engesztelésül.


MIKLÓS NEVÉNEK JELENTÉSE ÉS SZÁRMAZÁSA

Nikolaosz (= gyõzelem(niké) + = nép(laosz) ;görög).>

> (szláv közvetítéssel magyarosan) > Miklós

Mikulás (cseh és szlovák alakja a Miklós névnek) >

> nálunk csak Szent Miklós püspök népies alakjára használjuk!


KÖNYÖRGÉS

Irgalmas Istenünk,

Szent Miklós püspök közbenjárására

õrizz meg minket minden veszélyben,

hogy biztonsággal járjuk az üdvösség útját.

Ámen.


AZ AMBRUS NÉV JELENTÉSE ÉS SZÁRMAZÁSA

Ambrosziosz (= halhatatlan; görög) >

> (rövidülve, magyarosan) > Ambrus


A DAMAZUSZ NÉV SZÁRMAZÁSA ÉS JELENTÉSE

Damaszosz (=szelídítõ, legyõzõ; görög) >

> (magyarosan, rövidített formában) Damáz


A JOHANNA NÉV SZÁRMAZÁSA ÉS JELENTÉSE

Johanan (=Isten kegyelme, Isten kegyelmes; héber) >

> Johannes (görögös-latinos alak) >

> (nõi megfelelõ) > Johanna


FRANCISKA NÉV SZÁRMAZÁSA ÉS JELENTÉSE

Francesco (= francia; olasz) > Franciscus (latinosítva) >

1. Ferenc (rövidülve, magyarosan)

2. nõi megfelelõ


A LUCIA NÉV SZÁRMAZÁSA ÉS JELENTÉSE

Lucius (=virradatkor, hajnalhasadáskor született; latin) >

> Lucia (latin férfinév nõi megfelelõje) >

>	1. Luca (magyar forma)

2. Lúcsia (olaszosan ejtve)


A PÉTER NÉV SZÁRMAZÁSA ÉS JELENTÉSE

(nyelvészek közt vita van az eredeti névrôl.)

1.     Kéfás (héber = kôszikla) > Petrosz (= szikla; görög) > Petrus (latin) > Péter

2.     Kepha (arameus = orvos, gyógyító, jövendômondó) > Cephas >

> Petrosz (= szikla; görög) > Petrus > Péter


AZ ISTVÁN NÉV SZÁRMAZÁSA ÉS JELENTÉSE

Sztephanosz (görög =virágkoszorú) > Stephanus (latin) >

> Stefán (szláv), vagy Stephan (német) > Istefán (régi magyar) > István


A TAMÁS NÉV SZÁRMAZÁSA ÉS JELENTÉSE

Teomo (= iker; arameus) > Thomasz (= csodálatos; ez görög alaki szóhasonlás) > Tamás


A SZILVESZTER NÉV SZÁRMAZÁSA ÉS JELENTÉSE

Silvester (= erdei, erdõ mellett lakó férfi; latin) > Szilveszter


A JÁNOS NÉV SZÁRMAZÁSA ÉS JELENTÉSE

Johanan (= Isten kegyelme, Isten kegyelmes; héber) >

> Johannes (görögösen, latinosan) > Joannes > Joanes > Joános >

1. > János (rövidülve, magyarosan), vagy

2. > Jovános > Ivános > Iván


SOL INVICTUS - LEGYÕZHETETLEN NAP

A Napisten tiszteletét vezette be

Aurelianus római császár a 3. században.

December 25-én,

a téli napforduló (antik számítás szerinti) napján megünnepelték

a "Sol invictus" ("Legyõzhetetlen nap") ünnepét.

Ebben az idõben a napot látszólag legyõzte a sötétség,

azonban hamarosan hosszabbodni kezdenek a nappalok,

újjászületik a Nap.

A Nap ünnepe a 4. századra igen népszerûvé vált,

sok pogány erkölcstelen kilengéssel volt tele az ünneplése.

A keresztények számára kézenfekvõ volt Karácsony ünnepét,

a születés ünnepét erre a napra tenni.


A SZÜLETÉS ÜNNEPE

Karácsony ünnepe igen mély érzelmeket kelt bennünk:

- határtalan örömöt az emberiség megváltásának hajnalán;

- mélységes imádást, hiszen a betlehemi gyermek Isten;

- tiszteletteljes csodálatot a gyermek Jézus anyja iránt.

A Születés tényleges idõpontját nem tartották nyilván,

a leggondosabb kutatás sem volt képes utólag megállapítani.

Keleten január 6-ika volt ennek ünnepe.

Rómában a 4. század derekán a népszerû pogány ünnepet,

a "Sol invictus" ünnepét váltotta fel,

Jézus Krisztusnak, "az igazság Napjának" és

"a világ Világosságának" születési ünnepe.


Nektek pedig,

akik félitek a nevemet,

felragyog az igazság napja,

sugarai üdvösséget fognak árasztani.

Mal 3, 20


…így beszélt Jézus:

"Én vagyok a világ világossága.

Aki követ, nem jár többé sötétségben,

hanem övé lesz az élet világossága.

Jn 8, 12


16     Amikor Heródes látta,

hogy a bölcsek kijátszották,

haragra lobbant,

és Betlehemben meg a környékén

minden fiúgyermeket megöletett,

kétéves korig,

a bölcsektõl megtudott idõnek megfelelõen.

17     Így beteljesedett,

amit Jeremiás próféta jövendölt:

18     Kiáltozás hallatszik Rámában,

keserves sírás és jajgatás:

Ráchel siratja fiait,

s nem akar vígasztalódni,

mert nincsenek.

Mt 2, 16-18


"Ezt mondja az Úr:

Jajszó hallatszik Rámában,

sírás és keserves jajgatás:

Ráchel siratja fiait és

nem akar vígasztalódni,

hiszen már nincsenek többé.

Jer 8, 15


VULGATA FORDÍTÁS

Szent Jeromos latin nyelvû Szentírás fordítása (383-tól),

az Egyház hivatalosan használt szövege,

amit a Trienti zsinat (1546) is hitelesnek nyilvánított.

A II. Vatikáni zsinat sürgette, hogy az 1907 óta folyó

szövegkritikai munkát be kell fejezni,

1969-1977 közt el is készültek a revízióval.

Ezt a Neovulgata nevû modern változatot

1979-ben II. János Pál pápa kiadta

egy kötetben, hogy a nemzeti fordítások

alapjául szolgáljon.


KATAKOMBÁK

Szent Damazus pápa rendbe hozatta az õskeresztény katakombákat.

410-ben a gótok rombadöntötték Róma környékét is, lassan még az

emléke is elveszett ezeknek a föld alatti zarándokhelyeknek. 1578-ban

kútásás közben fedezték fel újból a földalatti Rómát, és az õskeresztény

idõk hõseinek már-már kétségbevont õsiségét, hitét.


SZIPORKÁK

Gyermeklevelek Istennek

1.

Kedves Isten!

Az én papám nagyon buta.

 Változtasd meg õt kérlek, de

úgy, hogy ez ne legyen neki

rossz!

Bocsánat, hogy nem írtam elõbb,

 de csak most tanultam meg írni.

...............

…és a válasz?


SZIPORKÁK

Gyermeklevelek Istennek

2.

 Jó Isten!

 Én betartottam az igéretemet,

 hol a bicikli?

..............

…választ erre a levélkére is el tudok képzelni.


SZIPORKÁK

Gyermeklevelek Istennek

3.

Jó Isten!

 Szeretném, ha beraknál egy új

ünnepet a Karácsony és a Húsvét

közé.Mivel nincs semmi érdekes

közöttük.

.........

Válasz-elképzelésem erre a levélre is van. És Neked?


Harcra még képtelenek voltak koruk miatt,

de gyõzelemre már képesek.

Szent Ciprián


VÁLASZ 1 (?)

Nem tudom a pontos választ az elsõ levélre, de

megpróbáltam elképzelni.

Íme egy lehetséges válasz…

Kedves Gyerek!

Sajnos csak a gyerekek veszik észre

a felnõttek "butaságát". A jópéldáiddal

igyekszem megváltoztatni papádat.

Ám úgy, hogy ez ne legyen neki rossz,

eddig még nem sikerült! Lehet, hogy még

jobb példák kellenének Tõled…? (!)

Bocsánat, de én már korábban írtam

(a Szentírásban), szóltam is hozzád

(szüleid, hitoktatód, lelkiismereted,

lelkipásztorotok, stb. által). Kár,

hogy csak most tanulsz dolgokat

meghallani. Ne csüggedj, és azért

figyelj rám mindég…

Szeretettel,

a Te mindig "kedves Isten"-ed

Szerinted mi lehetne egy másik válasz? Írd meg, leközöljük.


VÁLASZ 2 (?)

Elsõ válaszomat abban a dialektusban fogalmaztam meg,

amiben a levélke készült.

Jó Gyerek!

Az igéreteimet én is betartom, türelem!

Bicikliigényedet a még nem teljesített

elhatározásaid és szüleid nem teljesült

álmai közé nyilvántartásba vettem.

Türelmesen váró

Istened

De szerintem ilyen levelet a Jó Isten nem írna!

Megpróbálom hát az õ dialektusában megírni…


DIALEKTUS

Nyelvjárás, valamely nyelvnek egy-egy vidéken (vagy rétegben!)

kialakult, a köznyelvtõl többé-kevésbé eltérõ változata.


VÁLASZ 2 - MÁSKÉP

Szerintem ha a Jó Isten levelezne, valami ilyesmit válaszolna a levélkére:

Szeretett Gyermekem,

megértem türelmetlenségedet, és becsülöm

igéreted betartását. Hidd el, az igéreteimet

én is pontosan betartom.

Kerékpárvásárlásra szeretett Szüleid hivatottak.

Mindent meg is fognak próbálni, ami lehetõségeik

alapján megtehetõ (mert ugye kerékpárt nem

olyan egyszerû venni!). Nagyon fontos, hogy

szereteteddel, jóságoddal folyamatosan kiérdemeld

ezt a nagy ajándékot. Addig pedig nagy-nagy

türelemmel várjál, úgy imádkozva, ahogy az én

szeretett Fiamtól tanultátok:

"legyen meg a Te akaratod!"

Türelmedet ismét kérve

szeretettel maradok a Te Jó

Istened


SZÁLLÁST KERES A SZENT CSALÁD

SZÁLLÁST KERES A SZENT CSALÁD

Adventi gyakorlat, amely

a közös családi imára és

a családok közös imájára ad lehetõséget.

A Szent Családot ábrázoló kép vándorol a programban családról családra.

1. este

a képet váró család

a képet hozó családdal

közös imát tart.

2. este

a családtagok gyûlnek össze imára a kép körül, illetve

meghívnak erre a családi imára másokat is.

3. este

továbbviszik a képet adott címre, ahol

a fogadó családdal együtt imádkoznak

A közös imához segédanyag áll rendelkezésre,

de egyénileg teljesen szabadon alakítható a közös imádság.

A jelentkezõ családok megkapják a

pontos beosztást, hogy

ki kitõl kapja és

kinek, hova kell tovább vinni a képet.

Telefonon is egyeztetik az idõpontokat.

Jelentkezni a plébánia irodájában, vagy a hitoktatóknál lehet.

A jelentkezési lapon az adatokat kell megadni,

név, lakcím, telefonszám,

és meg kell jelölni azokat az összefüggõ napokat,

amikor a család zavartalanul részt tud venni ebben a programban.

A liturgiára javaslatot a felkészülési programok közt mutatunk be.

Közös családi imánkat

a születendõ Megváltó

bõséges áldással és örömmel jutalmazza!


VÁLASZ 3. (?)

Szerintem ha a Jó Isten levelezne, valami ilyesmit válaszolna a levélkére:

Szeretett Jó Gyermekem,

ne higgy a felületes látszatnak! Karácsony után töményen árad

a kegyelem (Szent István, Aprószentek, Szent Család, Isten Anyja,

Vízkereszt). Aztán jön a nagyböjt 40 napja a sok-sok jellemalakító

lehetõséggel, hogy elõkészítsen a csodálatos Húsvétra.

Még az iskola is segít: téli szünet, (sí-szünet,) tavaszi szünet

követi egymást. Farsangolhattok, ünnepelhetitek március 15-ét.

Mit tudnál még javasolni?

Véleményem szerint a nagyböjt végén kellene erre a kérdésre

visszatérni, amikor be tudsz már számolni arról, hogyan sikerült

a húsvéti felkészülés. Hidd el, tényleg kincset érõ idõszak

a nagybõjt, csak van egy titka: kincsként is kell fogadni.

Gondviselõ szeretettel üdvözöllek, a Te

Jó Istened


IDÕSZÁMÍTÁSOK

A történelem során a legkülönbözõbb idõszámítási rendszereket használták.

Példaképen néhányat felsorolunk az ismeret-gyarapítás érdekében.

Megadjuk a kezdõdátumát és az idei év szerintük számított évszámát.

Krisztus születése szerint	1997

actiumi idõsz.	Kr. e. 31	2028	Caesar actiumi gyõzelme

alexandriai idõsz.	Kr. e. 5493	7490	a világ kezdetétõl becsült

bizánci pravoszláv idõsz.	Kr. e. 5509	7506	Nagy Péterig használták

buddhista idõsz.	Kr. e. 544	2541	Buddha halála

Diocletianusi idõsz.	Kr. u. 282	1715	koptok ma is használják

japán idõszámítás	Kr. e. 660	2657

Julián-napok (január 1-én!)	Kr, e. 4713	2.443.875	csillagászok használják ma is

mohamedán idõsz.	Kr. u. 622	1375	Mohamed menekülése

Olimpiai idõsz.	Kr. e. 776	2773	ókori Görögországban

római idõsz.	Kr. e. 752	2749	Róma alapításától

szeleukida idõsz.	Kr. e. 312	2309	Babilon elfoglalásától

zsidó idõszámítás	Kr. e. 3761	5758	a világ kezdetétõl becsült


KARÁCSONYI NÉPSZOKÁSOK

A sokféle karácsonyi népszokásból néhány:

adventi koszorú

fenyõkoszorú négy gyertyával.

naponta meggyújtják a gyertyákat, hetenként eggyel többet.

adventi tál

fenyõgallyal, gyümölcsökkel díszített tál, négy adventi gyertyával.

ajándékozás

szép szokás apró kölcsönös ajándékokkal kedveskedni egymásnak

betlehemezés

a régi misztériumjátékok maradványa, sok népies (és kitisztítandó) elemmel.

betlehem állítás

a jászolban fekvõ isteni Gyermek ábrázolása,

gyakran sok kisérõ szereplõvel.

Az elsõ betlehemet Assziszi Szent Ferenc állította fel 1223-ban, Greccioban.

karácsonyfa

újkori szokás,

Észak-Németországból terjedt el.

pásztorjáték

karácsonyi hangulatot árasztó szini elõadás, rendszerint sok gyermekszereplõvel.

szállást keres a Szent Család

plébánia-közösség családjainak adventi közös áhítat gyakorlata.


Öltsétek tahát magatokra,
12. 	Öltsétek tehát magatokra, mint Isten szent és kedves választottjai,

az irgalom érzületét,

a jóságot,

az alázatosságot,

a szelídséget és

a béketûrést!

13. 	Viseljétek el egymást, és

bocsássatok meg egymásnak, ha valakinek panasza van a másik ellen!

Ahogy az Úr megbocsátott nektek, úgy tegyetek ti is!

14. 	Mindezek fölött pedig:

öltsétek magatokra a szeretetet,

amely a tökéletesség köteléke!

15. 	S Krisztus békéje,

amelyre meghívást kaptatok egy testben,

uralkodjék a szívetekben!

Legyetek hálásak!

16.	Krisztus békéje lakjék bennetek gazdagon!

Minden bölcsességgel tanítsátok és intsétek egymást!

Hálaadással szívetekben énekeljetek Istennek zsoltárokat, szent dalokat és énekeket!

17.	Bármit tesztek, szóval vagy tettel,

mindent az Úr Jézus nevében tegyetek, és

adjatok hálát az Atyaistennek általa!

18. 	Asszonyok, engedelmeskedjetek férjeteknek, ahogy illik az Úrban!

19.	Férfiak, szeressétek feleségeteket, és

ne legyetek kemények irántuk!

20.	Gyermekek, fogadjatok szót mindenben szüleiteknek, mert ez kedves az Úrnak!

21.	Apák, ne keltsétek fel a haragot gyermekeitekben,

hogy kedvüket ne veszítsék!

Kol 3, 12-21


Te is ellen tudsz állni a kisértésnek?

Felismered a roszra vezetõ alkalmat?

El szoktad kerülni a veszélyes társaságot?


Keresed a megbízható barátok társaságát?

Kinek a tanácsaira hallgatsz?

Ki a lelki vezetõd?


Az Egyháznak szüksége van a Te munkádra!

Mihez van tehetséged?

Mit tudsz tenni a testvéreid segítésére?

Emlékszel, hogy Jézus minden megkeresztelésére küldött minket?

Tehetséged Isten Országa érdekében kötelez munkára!

Ez valamennyiünk küldetése.


Sokan vannak Rád bízva!

Mit teszel értük?

Gondolsz a lelkükre?

Mit teszel értük?

Tudsz segítséget nyujtani?

Kell az embereknek a szeretet.

Mit teszel értük?

Az "emberek" mindenkit jelent!

Mit teszel értük?

Tudod szeretni a szegényt?

A beteget, az ellenszenvest?

Mit teszel értük?


Belefáradtál már a munkádba?

A kedvenc munkádra gondolok.

Arra, amit szeretsz végezni.

Dolgoztál már elfáradásig?

Gratulálok…


Érezted már magad cserben hagyva?

Egyedül maradva mi volt a támaszod?

Tudsz Istenben reménykedni?

A sikertelenség látszata ledönt?

Van Reményünk is…


Sok szentrõl írják, hogy szeretett templomot látogatni…

Te mikor tértél be templomba szabadidõdben csak egy percre?

Ott pedig vár Valaki, hogy Nála megpihenj, Tõle erõt meríts…


Ne tudja az egyik kezed, mit csinál a másik!


Hálát szoktál adni?


Véded az ártatlanokat?

…a gyengéket?

…az elhagyatottakat?

…az utálatost is?

Õk is testvéreid!

Legalább szólj érdekükben!


Gondosan vizsgálj át minden kész, és még oly biztosnak látszó dolgot is!


ARIÁNUSOK

Ókeresztény eretnekség. Áriusz püspök kezdte 318 után tanítani, hogy

Jézus csupán hasonló az Atyához, de nem egylényegû Vele, ezért nem

is Isten. A niceai zsinat 325-ben elitélte ezt a tanítást, kimondta: a Fiú

egylényegû az Atyával. Az arianizmus a további évszázadokban is terjedt,

a gótok és longobárdok közt egészen a 8. századig fennmaradt.


Miben mutatkozik meg felebaráti szereteted?

Mit teszel a rászorulókért?

Mit tehetnél?

Mi akadályoz?

Hogy tudod az akadályokat kikerülni?

Határozd el a következõ (mai és holnapi) teendõdet!


Ki a lelki vezetõd?

Kell választanod valakit, akiben megbízhatsz,

akit szeretsz,

aki ismer,

akinek a tanácsait mindenben követni tudod.


Milyen imaszándékra szoktál gyakran imádkozni?

Miben tudna segíteni az imád?

Ne késlekedj!


Sokan kisértenek Téged is hited megtagadására!

Észreveszed?

Mit teszel ellene?

Valóban sikerül hatékonyan ellenállnod?


LELKIÉLET

Az Imaapostolság szándékai december hónapra:

Általános imaszándék:

Imádkozzunk az "utcagyerekekért", és

minden elhagyott,

kitagadott,

bántalmazott és

az erõszak áldozatává lett gyermekért.

Missziós imaszándék:

Imádkozzunk, hogy

Dél-Amerika világi keresztényei közül

egyre többen legyenek

missziós önkéntesek


KÁRMELITÁK

KÁRMELITÁK, O.C.D.,

ORDO FRATRUM DISCALCEATORUM B. MARIAE VIRGINIS DE MONTE CARMELO

Pápai jogú férfi szerzetesintézmény (papi).

A 13. században, Palesztínában, a Kármel-hegy vidékén keletkezett rend.

Már Illés próféta idejében is éltek itt remeték,

tanulmányozták az Írásokat,

aszkézisben és imában szolgálták Isten országát.

Egy Berthold nevû († 1195) keresztes vitéz

gyûjtötte össze a szétszórtan élõ remetéket

egy õsrégi kápolna köré, és

Szent Albert jeruzsálemi pátriárkától kaptak szabályzatot.

A Boldogságos Szûz oltalma alatt élnek kezdettõl fogva, de

az iszlám terjeszkedése miatt Európába menekültek.

A 15. században már csaknem ezer kolostoruk volt.

Avilai Szent Teréz (1515-1582) és Keresztes Szent János (1542-1591)

az õsi sarus kármeliták rendjét

megreformálták, õket sarutlan kármelitáknak nevezik.

Sok szentet adtak az Egyháznak.

Kiképzésük:

- egy év noviciátus,

- teológiai tanulmányok,

- ünnepélyes örökfogadalom.

A papok és testvérek egy közösséget alkotnak.

Magyarországon már Nagy Lajos idejében (1372) megtelepedtek,

a török rabság után, 1644-ben ismét megjelentek hazánkban.

1950-ben a sarutlan kármelita rendtartománynak 93 tagja volt hazánkban.

A sarus kármelitáknak 1989-ben kb. 2000 tagjuk volt, 350 házban.

A reformált sarutlan kármelitáknak 472 kolostorában 3567 rendtagja élt.

Célkitûzésük:

szemlélõdõ (kontemplativ) és apostoli élet;

nemhívõk evangelizálása;

a Szent Szûz követése és tiszteletének terjesztése.

Címük:

Sarutlan Kármelita Rend

Rumi Tamás tartományfõnök

1134 Budapest, Huba u. 12.

Telefon: 140-81-09

Fax: 270-08-67


KÁRMELITA SZENTEK:

Jeruzsálemi Szent Albert	~1150 - 1214

Stock Szent Simon	† 1265

Corsini Szent András	~1300 - 1374

Soreth Szent János	1394 - 1491

Boldog Titus Brandsma	† 1942


A II. Vatikáni zsinat gondviselésszerû eseményével
A II. Vatikáni zsinat gondviselésszerû eseményével az  Egyház

elindította a közvetlen elõkészületet a 2000. év jubileumára.

Teljesen Krisztus és az Õ Egyháza misztériumára öszszpontosított,

s ugyanakkor nyitott volt a világ felé. A Zsinat sokat átvett az elõzõ

korszak tapasztalataiból és fölismeréseibõl.


A 2000. évre való fölkészüléshez a szinódusok hathatós segítséget kaptak:

az (újra)evangelizáció alapjait az Evangelii nuntiandi apostoli buzdítás,

a laikusok feladatairól a Lumen Gentium dogmatikus konstitúció szólt.

Egy igazságos szociális rendszerhez adtak tanítást a

Quadragesimo anno,

Mater et Magistra,

Pacem in terris,

Populorum progressio,

Laborem exercens

Centesimus annus,

Sollicitudo rei socialis,

Dominum et vivificantem enciklikák és az

Octogesima adveniens apostoli levél.


PÁPAI ZARÁNDOKUTAK

XXIII. János

1962	Lorettó és Assisi

VI. Pál

1964	Szentföld és más utak

II. János Pál

sok útja közül különösen jelentõs volt:

1979	Mexikó, Puebla; Lengyelország

1979	Törökország

1980	Németország

1982	Anglia, Wales, Skócia

1984	Svájc

1989	Skandinávia

1993	Balti-államok

1997	Szarajevó, Észak-Afrika


AZ UTÓBBI SZENTÉVEK

1975	VI. Pál hirdette meg,

1983	Megváltás éve

1987-88	Mária-Év

Redemptoris Mater enciklika

(Megelõzte 1989 változásait:

kommunizmus összeomlása

balkáni és szomszédos országok

nacionalizmusa)

1994	Család Éve

II. János Pál levele a családokhoz


ADVENT 2. VASÁRNAPJA

ADVENT 2. VASÁRNAPJA	december 7.

Minden ember meglátja Isten üdvösségét! (Lk 3, 1-6)

A kis herceget kérte a róka: "Légy szíves, szelídits meg!"

Az Advent ideje a szelídítés ideje:

szívünket,

kapcsolatainkat meg kell szelídítenünk.

Sokszor elvadulunk:

harag szétszakít barátságokat;

vadul ragaszkodunk önös igazunkhoz, elképzelésünkhöz;

vad rohanásunk közben elfeledkezünk életünk irányáról.

Ma Keresztelõ Szent János arra hív:

hagyjuk magunkat megszelídíteni.

De milyen ez a folyamat?

Ha Advent minden napján közelebb engedném Jézust hozzám,

és magamat Jézushoz,

õ, aki "szelíd és alázatos szívû",

csodát mûvelhet bennem:

szoros kapcsolatunkban megszelíd minket.

Jézus az "egyetlen lesz számunkra a világon",

és én is Jézus számára.

A róka elmagyarázza a szelídítés örömteli folyamatát.

Az Advent ezt az örömet készíti elõ szívünkben.

Már tudjuk, hogy az Úr mindig jön,

minden eseményben részt akar venni,

minden percet meg akar szentelni jelenlétével.

Azt akarja, hogy mindent az Õ szemszögébõl nézzünk,

minden Rá emlékeztessen.

Kérjük Jézust, hogy a hét munkáiban, feladataiban

mindenben legyen velünk együtt, és

készítsük el szívünket erre az örömteli találkozásra


Antoine de Saint-Exupery rókája így szólt a kis herceghez:

"Légy szíves, szelídíts meg!"

"Mit jelent az, hogy megszelídíteni?" - kérdezte a kis herceg.

"Olyasmi, amit nagyon is elfelejtettek, - mondta a róka -

azt jelenti: kapcsolatot teremteni.

Ha megszelídítesz, szükségünk lesz egymásra.

Egyetlen leszel számomra a világon.

És én is egyetlen leszek a te számodra…

Neked olyan szép aranyhajad van.

Ha megszelídítesz, milyen nagyszerû lenne!

Akkor az arany-színû búzáról rád gondolhatnék.

És hogy szeretném a búzában a szél suhogását!

Légy szíves, szelídíts meg!"


Lk 3, 5-6

"Ami görbe,

legyen egyenessé,

a göröngyös

változzék síma úttá, és

minden ember

meglátja az Isten üdvösségét.


Örömteljes ez a folyamat,

mert ha elõre tudja a róka,

hogy mikor jön a kis herceg,

és számíthat rá, akkor

minél elõrébb halad az idõ,

annál boldogabb lesz,

és majd tudja, hogy

"hány órára öltöztesse

díszbe a szívét."


ADVENT 3. VASÁRNAPJA

ADVENT 3. VASÁRNAPJA	december 14

"Hát mi mit celekedjünk?" (Lk 3, 10-18)

Képzeld magad elé, hogy egy levelet kaptatok:

a Magyarországra látogató angol királyi pár egy magyar család otthonát szeretné meglátogatni.

A szerencsés választás rátok esett.

Gondold végig, mi mindent határozna el a családi tanács,

a nagy vendégnek a legjobbat szeretnétek adni, hogy megtiszteljétek õket.

Elkezdõdnek az elõkészületek:

takarítás, rendezkedés, selejtezés, változtatások.

Jézus Krisztus mindenkinél nagyobb személyiség,

Keresztelõ Szent János az Õ eljövetelét hirdette a multkor,

most az eljövetelére való felkészülésrõl szól.

Mi is kérdezhetnénk az akkori emberekkel együtt:

"hát mi mit cselekedjünk?"

Mit válaszolna Keresztelõ Szent János most minekünk?

Azt válaszolná, rakjunk rendet, de

a szívünkben…

Mit jelent ez? Hogyan kezdjük?

Legnagyobb kincsünk a szeretet,

tisztogatás nélkül hamar belepi a por.

Megromlik másokkal való kapcsolatunk.

Önzõvé, elviselhetetlenné válunk,

ez se nekünk, se másnak nem jó. Megkeseredünk.

Ha észrevesszük,

a baj gyökerét kell megkeresnünk

és változtatnunk kell.

Tudnunk kell megbocsátani.

Ki kell ûznünk a szeretetlenséget a szívünkbõl.

Csak így tud Jézus belépni az életünkbe, hogy

megerõsítse szívünk gyöngeségeit az õ szeretetével.

Így készüljünk karácsony ünnepére,

de minden szentáldozásunkra is,

Jézus szívünkbe és életünkbe fogadására.


ADVENT 4. VASÁRNAPJA

ADVENT 4. VASÁRNAPJA	december 21.

"Boldog vagy, aki hitted, hogy beteljesedik mindaz, amit az Úr mondott neked!" Lk 2, 39-45

Karácsony elõtt valamennyien lázasan töprengünk,

mivel lepjük meg egymást,

hogyan szerezzünk örömet szeretteinknek.

Szeretnénk, ha felragyogna az arcuk az ajándék láttán,

persze az is fontos, hogy õk

hogyan akarják kimutatni irántunk érzett szeretetüket,

mi mennyire vagyunk fontosak számukra.

Nem az ajándék tárgy, vagy értéke fontos,

azok csak hordozzák a lényeget.

Mária és Erzsébet találkozásában a lényeg:

Mária Jézust hordozza,

siet Erzsébethez, köszönti õt.

Erzsébet várja õt,

kész befogadni az örömet,

felismeri benne a Megváltó Anyját, és

méhében a gyermek együtt ujjong.

Mi mást adhatnánk egymásnak,

milyen ajándékunk fejezhetne ki ennél többet?

És mit fogadhatnánk nagyobb örömmel?

Valamennyien Istent hordozuk magunkban,

Vele siethetünk ahhoz, akit szeretünk,

Vele léphetünk be hozzá,

Vele, az õ nevében szólíthatjuk meg õt.

És így is várhatjuk egymást:

Jézust hozza nekem önmagában,

és én újongva szerethetem õt és benne Jézust,

És Benne õt.

Ezt igéri nekünk Isten.

Lehetséges ez?

El tudjuk hinni?

El tudjuk fogadni?…

"Boldog vagy, aki hitted, hogy beteljesedik mindaz, amit az Úr mondott neked!"


A SZENTCSALÁD: JÉZUS, MÁRIA ÉS JÓZSEF

A SZENTCSALÁD: JÉZUS, MÁRIA ÉS JÓZSEF	december 28.

"Szülei Jézust a tanítók között találták meg." Lk 2, 41-52

Szülõk, gyermekek, hitoktatók és a lelkipásztor közös agapéján

a szülõk hálatelt szívvel köszönték meg a hitoktató munkáját,

külön is kifejezték, hogy mennyire örülnek,

hogy pont az õ gyermekük hittanára,

mert amikor hittanra küldik a gyermeküket,

biztos kézben tudják õket.

Az ilyen percek meghatóak a hitoktató számára,

sok-sok munkaóra fáradságát söprik el.

Bárcsak minden hitoktatóra így tekintenének a szülõk!…

A jó hitoktató-katekéta-pedagógus és a lelkipásztor

egyuttal családtag is,

hiszen õ is meghatározója a gyermek szellemi és testi fejlõdésének,

számára nagyon is fontos,

hogy mi lesz a rábízottakból,

milyen örömeik és problémáik vannak.

A gyermeket is csak úgy értheti meg igazán,

ha belelát a családi háttérbe.

A mai evangélium nagyon képszerû:

nagyszakállú rabbik,

bölcs, egész életükben a szent iratokat tanulmányozókomoly tekintetû irástudók között

ül a gyermek Jézus,

a maga ártatlanságával,

kristálytiszta logikájával.

Ezzel a lelkülettel

megdöbbentõ módon közli az örömhírt.

A Jézus-év végén mi is csak ezt kérhetjük kegyelemként az Istentõl,

hogy a hitoktatást (hitoktatásunkat)

a nagy szakértelem,

az ügy iránti elkötelezettség mellett

a hiteles, tiszta, jó értelemben vett

gyermeki lelkület jellemezze.


CSALÁDOM KINCSEI - JÁTÉK

Minden játékos papírt, íróeszközt vesz kézbe.

Képzeljük magunk elé családunkat:

szüleinket, testvéreinket, nagyszüleinket.

Írjuk fel a neveiket a papírlapra, egymás alá.

A neveik mellé írjunk fel külsõ-belsõ tulajdonságaik közül

egyet vagy néhányat.

Ezután beszéljék meg a listájukat egymással:

Miért választották ezt a tulajdonságot?

Mibõl látják ezt fontosnak?

Mikor vették észre ezt?

(Kissebbek a listát rajzban is elkészíthetik,

hasonló megbeszélés céljára.)

Végül adjunk hálát Istennek a kincsekért.

Rajzolhatnak egy-egy borítékra "kincsesládát", és

ebben elhelyezhetik a kincset.

Otthon, a családdal beszéljék meg az eredményt.


KINCSESLÁDÁNK

Díszes dobozokat készítünk,

lehetõleg mindenki a családja számára.

Megbeszéljük, ki mivel tudja a következõ héten szebbé tenni a család életét.

Lehetõleg be kellene vonni a családtagjaikat is a játékba!

Mindenki írja fel egy kis lapra elképzelését,

a lapocskák díszesre lehetnek!

A "kincses" papírokat mindenki beteszi a dobozba, és

hét közben igyekszünk megtenni a vállalásunkat.


CSALÁDFÁK

Két nagyméretû (család)fát rajzolunk,

az egyik egészséges,

a másik beteges.

Kis kartonokra felírunk

különbözõ tulajdonságokat, fogalmakat,

amelyek erõsítik, táplálják a család(fa) gyökereit.

Hasonló módon készítünk kartonokat olyan tulajdonságokról,

amelyek gyengítik, megbetegítik a gyökereket.

Segítséget nyújt a Gal 5, 19-26 felolvasása.

A lapokat egyenként megbeszéljük,

melyik hová való, és miért, majd mindegyiket

a megfelelõ helyre tesszük.


JÉZUS CSALÁDJA

Minden gyemek egy-egy lapot osszon kettõbe.

Az egyik sávba írják be napi idõbeosztásukat,

reggeltõl estig,

segítésüket is írják be.

Képzeljék el a gyermek Jézus napirendjét,

A második sávba sorolják fel elképzelésüket,

azt is, miben segíthetett Jézus otthon.

Hasonlítsák ezután össze családjuk életét Jézuséval,

mi a közös,

miben tér el.

Írjanak imát családjukért

és Jézus családjához.


FÉNYKÉPEK

Helyezkedjetek el kényelmesen,

csukja be mindenki a szemét, majd

a vezetõ lassan,

szüneteket tartva mondja a következõket:

1.	Asztalnál ülsz, elõtted fényképek…

…a Te fényképeid…

… Felveszed az elsõt…

… még egészen kicsi vagy rajta…

… Hogy nézel ki?…

… Milyen ruha van rajtad?…

… Otthon vagy, vagy szabadban?…

… Más is van rajtad kívül a képen?…

…Figyelj a kép minden részletére!…

(Hosszabb csönd!)

2.	Most tedd le ezt az elsõ képet, és vedd fel a másodikat…

…Ezt nemrég készítették, egy kedves pillanatban…

…Mi volt ez az alkalom?…

…Hogy vagy itt felöltözve?…

…Egyedül vagy ezen a képen, vagy más is van rajta?…

…Jól nézd meg ezt a képet is!…

(Hosszabb csönd!)

3.	Most tedd le, és az utolsó képet vedd kézbe!…

…Ezen a képen már teljesen felnõtt vagy…

…Milyennek látod magad?…

…Milyen a ruhád?… hajad?…

… Hol vagy? … Lakásban, vagy szabadban?…

…Mi van körülötted?… És kik vesznek körül?…

…Itt a házastársad? … A gyermekeid?… Hányan vannak?…

… Van még valaki veletek?… Nagyszülõk?… Barátok?… Rokonok?…

… Minden részletet figyelmesen nézz meg!…

(Hosszabb csönd!)

…Ha jól megnézted a harmadik képet is, tedd le,…

…és lassan, egy - kettõ - három, nyisd ki a szemed…

Most beszéljék meg egymással, kiscsoportban

hogy mit láttak a képeken.

Különösen a harmadik képre figyeljenek,

az a vágyakat mutatja…


ADVENTI KÉSZÜLET…

Készítsd fel önmagad

a karácsony örömének fogadására!

Gyónás elõtt

minden családtaghoz menj oda és kérj bocsánatot,

valami konkrét eseményért

Elégtételként válassz ki olyan valamit,

amivel a családi életet békésebbé, szeretetteljesebbé tudnád tenni.

Vegyél részt Roráte-miséken,

és minden nap olvass Szentírást!


OTTHONI MUNKA

Vegyétek ki részeteket a karácsonyi készülõdésbõl.

Melyik részét vállalod az idei készülõdésnek?

Takarítást?

Sütést?

Fõzést?

Vásárlást?

Mosást?

Vasalást?

Mindezek fontosak, bár

nem az ünnep lényegéhez tartoznak!

Sok munkát jelentenek,

 	ha egy ember, édesanya végzi egyedül,

de nem is családias úgy az ünnep!

Ne hagyd ezt,

a család iránti szeretetedet mutatja,

ha aktívan veszel részt az otthoni életben.


EGYHÁZKÖZSÉGED

Keresd meg a plébánia Karitasz-vezetõjét!

Biztosan vannak szegény,

idõs,

beteg,

rászoruló emberek.

Kérdezd meg, mivel segíthetnéd munkájukat!


CSALÁDI HITTANÓRA

A szülõk gyermekük elsõdleges nevelõi a hitben,

gyakorolják ezt a hivatásukat vasárnaponként!

Beszélgessenek az aznap hallott

evangéliumról és

szentbeszédrõl, hogy

az egész család számára elmélyüljön az evangélium tanítása.

A szülõk próbáljanak egy-egy olyan gondolatot kiemelni,

ami a családi életet leginkább érintette, mindezt

könnyed stílusban.


ADVENTI KÉSZÜLÕDÉS KÖZÖSEN

Advent elején üljön le a család, és

beszélgessen arról,

mit jelent számukra a várakozás,

az ünnepi készülõdés,

mivel tudnák felkészíteni magukat a karácsonyi ünnepre

A gyakorlati ötletek alapján

készítsenek egy adventi kalendáriumot, ennek alapján

napról napra egy-egy feladattal készüljenek Jézus születésnapjára.

A feladatok közt helyet kaphatnak

a lelki feladatok mellett

(Szentírás olvasás, lelkiismeret-vizsgálat, stb.…),

a várakozáshoz tartozó külsõ feldatok is

(takarítás, sütés-fõzés, stb. …),

mert így ezek is megszentelõdnek.


JÉZUS - CSALÁDTAG

A keresztény családban Jézus is családtag.

Õ a családfõ.

A család beszélje meg,

hogy ez számukra mit jelent, és

keressenek egy olyan szimbólikus cselekedetet,

amivel ki tudják ezt fejezni

(pl. a családi ebéd vagy imádság során

hagyják szabadon a fõ helyet Jézusnak), és

az együttlétük során tudatosítsák, hogy

Õ velük van és a

családjukhoz tartozik.


A SZENTCSALÁD BEFOGADÁSA - HÁZIÁLDÁS

A szenteste bevezetõjeként végezzünk egy szertartást.

Elõször is mindenki rendbe rakja a szobáját.

Elkészít egy kis asztalon helyet a vándorló Mária és József szobrának.

Kis gyertya is elhelyezhetõ az asztalkán.

Minden fényt leoltva,

a család összegyûlik, majd

minden családtag égõ gyertyát vesz a kezébe.

Megbeszélik, milyen sorrendben látogatják végig egymás szobáját.

A soron következõ "házigazda" elõre megy a szobájába.

A kintiek adventi dalt énekelnek, majd

kopogással kérnek bebocsátást.

A "házigazda" ajtót nyit,

beengedi õket, és

a helyére teszik a Szentcsaládot.

A "házigazda" szándékára imádkoznak

(pl. békéért, erkölcsi tisztulásért, stb.)

Imádkoznak a "házigazdáért" is.

Ezután a következõ szobához mennek,

sorra látogatják ugyanígy valamennyi családtag szobáját.

A végén összegyûlnek,

felolvassák a karácsonyeste evangéliumát, és

énekkel zárják családi paraliturgiájukat.

Így felkészülve indulnak az éjféli misére.


SZÁLLÁST KERES A SZENTCSALÁD

Régi népszokás ez, újabban ismét terjed plébániánkon is. Liturgiájára az alábbi mintát javasolhatjuk.

Adventi éneket énekelnek a befogadókhoz érkezve.

A szentképet hozó így köszönti a háziakat:

Békesség a háznak és minden benne lakónak!

Fogadjátok hajlékotokba ezt a képet,

s vele fogadjátok szívetekbe a megtestesült Ige áldását,

szent Anyjának, Máriának alázatosságát,

Szent Józsefnek tisztaságát és szolgáló lelkületét.

A házigazda így fogadja a képet:

Hogyan lehet az, hogy az én Uramnak anyja jön hozzám?

Hogyan érdemlem én meg, hogy Teremtõm és Megváltóm,

akit az egész világ nem tud befogadni,

az én szerény otthonomban vegyen szállást.

Szeretettel és tisztelettel fogadlak, ó Jézusom,

Szent Anyáddal, Máriával és a Szent Szûz jegyesével,

a Te tiszteletre méltó gyámoddal, Józseffel együtt.

Hozzál e ház lakóinak lelki megvilágosodást,

tisztulást, szent örömet és békességet, hogy

méltó szívvel várjuk a karácsony ünnepét.

Elhelyezik a képet,

felolvasnak a Szentírásból,

énekelnek,

imádkoznak (pl. Örvendetes olvasót, vagy szabad imát, stb.)

A családfõ könyörgése következik ezután:

Mutasd meg nekünk, Uram, irgalmasságodat!

Mind:	És a te üdvösségedet add meg nekünk!

Uram. hallgasd meg könyörgésemet!

Mind:	És az én kiáltásom jusson eléd!

Könyörögjünk!

Add meg kérünk, mindenható Isten, hogy mi,

akik imádandó szent Fiad születését várjuk,

egykor örvendezéssel nyerjük el örökkévaló ajándékait is,

ki él és uralkodik mindörökkön örökké.

Mind:	Ámen.

Mária éneket énekelnek ezután,

majd a család egyik tagja mond könyörgést:

Imádkozzál érettünk Istennek szent Anyja!

Mind:	Hogy méltók lehessünk Krisztus igéreteire!

Könyörögjünk!

Kérünk Téged, Úristen, öntsd lelkünkbe szent kegyelmedet,

hogy akik az angyali üzenet által szent Fiadnak,

Jézus Krisztusnak megtestesülését megismertük,

az Õ kínszenvedése és keresztje által a feltámadás dicsõségébe vitessünk.

Krisztus a mi urunk által.

Mind:	Ámen

Végül a szentkép hozója áldást mond, majd adventi énekkel búcsúznak:

Adventjének megvilágosító erejével szenteljen meg titeket az Isten.

Mind:	Ámen.

Szabadítson meg a vétkek bilincseitõl,

hogy megtisztult szívvel várjátok második eljövetelét.

Mind:	Ámen.

Nyugodalmas jó éjszakát és boldog véget adjon nekünk

a mindenható és irgalmas Isten, az Atya, a Fiú és a Szentlélek.

Mind:	Ámen.


ERÉNYGYAKORLATOK

Egyéni tökéletesedésre ebben a hónapban adventhez kapcsolódó példákat javaslunk.

1. Ebben a hónapban reggelenként

fohászkodjál az Úrhoz,

hogy családotokban meg tudjátok élni a békét, a szeretetet, a megbocsátást, és

tudatosan gyakoroljátok is ezt!

2. Vasárnaponként a szentmisén köszönjél (mosolyogva) a melletted levõnek,

ezzel is segíted, hogy a plébániai közösség családiasabbá váljon.

3. Karácsony közeledtével ne csak egymás megajándékozásával törõdjetek,

hanem próbáljátok megkeresni annak a lehetõségét (pl. plébániai Karitász),

hogy másokat is megajándékozzatok szeretettel.


SZENT VAGY URAM ÉNEKEK

Adventi énekek (VIGYÁZZ, CSAK HANGKÁRTYA ESETÉN MÛKÖDIK!):

1	A kereszténységben hisszük

2	Harmatozzatok Égi magasok

3	Ó bezárult Édenünk

4	Téged vár a népek

5	Ave Maria

6	Az Úristen Ádám atyánknak

7	Áron vesszeje virágzik

8	Bûnös néped sírva kiált Hozzád

9	Ébredj ember mély álmodból

10	Mária, szûz virág

11	Ó fényességes szép hajnal

12	Mennyországi fényes hajnal

13	Mint forró sóhaj

14	Ó nemes, ékes

Karácsonyi énekek (VIGYÁZZ, CSAK HANGKÁRTYA ESETÉN MÛKÖDIK!):

15	Üdvözlégy, ó drága vendég

16	Az angyal énekel

17	Az égbõl színméz csörgedez

18	Az Ige megtestesült

19	A szép Szûz Mária szent Fiának

20	Csordapásztorok

21	Dicsõség mennyben az Istennek

22	Ez nap nékünk dícséretes nap

23	Istengyermek, kit irgalmad

24	Jászolodban áldunk

25	Mennybõl az angyal

26	Midõn a Szûz Magzatát

27	Mind a világ örvendezzen

28	Nagy örömnap ez nékünk

29	Ó gyönyörûszép, titokzatos éj

30	Ó Jézus, születettszép rózsaszál

31	Örülj, te boldog Betlehem

32	Pásztorok, pásztorok

33	Szép violácska

34	Szülte a Szûz szent Fiát!

35	Szûz Mária e világra

36	Vigasságos, hangos

Hangszin változtatás (VIGYÁZZ, CSAK HANGKÁRTYA ESETÉN SZABAD HASZNÁLNI!):

Beállítások